hotchpotch/miracl-hf-unified huggingface dataset:
ฟ็อลคส์ชตวร์ม
ฟ็อลคส์ชตวร์ม () เป็นกองทหารอาสาสมัครชาติเยอรมันถูกจัดตั้งขึ้นในช่วงเดือนสุดท้ายของสงครามโลกครั้งที่สอง มันไม่ได้ถูกสร้างขึ้นโดยกองทัพแวรมัคท์แต่โดยพรรคนาซีตามคำสั่งของอดอล์ฟ ฮิตเลอร์และการดำรงอยู่อย่างเป็นทางการที่ไม่ได้ประกาศจนถึงวันที่ 18 ตุลาคม 1944 มันถูกได้รับการดูแลโดยเกณฑ์เพศชายอายุระหว่าง เด็กอายุ 16 ปี และ ผู้ใหญ่วัย 60 ปีที่ไม่ได้เข้าประจำการในหน่วยทหารบางหน่วยเป็นส่วนหนึ่งของหน่วยพิทักษ์บ้านเกิดเยอรมัน "ฟ็อลคส์ชตวร์ม" ประกอบด้วยหนึ่งในองค์ประกอบสุดท้ายของสงครามรวม ประกาศโดยรัฐมนตรีว่าการกระทรวงการโฆษณาชวนเชื่อ โยเซ็ฟ เกิบเบิลส์ เป็นส่วนหนึ่งของความพยายามที่จะเอาชนะกองกำลังศัตรูของนาซีของพวกเขา
สงครามเย็นครั้งที่สอง
สงครามเย็นครั้งที่สอง () หรือ สงครามเย็นครั้งใหม่ () หรือ สงครามเย็น 2.0 () คือคำที่ใช้หมายถึงสภาวะตึงเครียดทางการเมืองและการทหารระหว่างขั้วอำนาจที่อยู่ฝ่ายตรงข้ามกันในทางภูมิรัฐศาสตร์ ซึ่งขั้วหนึ่งมักจะนำโดยรัสเซียหรือจีน ในขณะที่อีกขั้วนำโดยสหรัฐอเมริกาหรือองค์การสนธิสัญญาแอตแลนติกเหนือ (นาโต) โดยสงครามเย็นครั้งใหม่นี้มีลักษณะคล้ายคลึงกับสงครามเย็นครั้งก่อน คือมีการเผชิญหน้ากันในระดับสากลระหว่างกลุ่มตะวันตกนำโดยสหรัฐอเมริกาและกลุ่มตะวันออกนำโดยสหภาพโซเวียต ซึ่งก็คือรัฐสภาพในอดีตของประเทศรัสเซียในปัจจุบัน
จักรพรรดิอิจิโจ
จักรพรรดิอิชิโจ ( , ) เป็นจักรพรรดิองค์ที่ 66 แห่งราชวงศ์ญี่ปุ่น ตามที่ได้จัดเรียงไว้ในรายพระนามจักรพรรดิญี่ปุ่น
จักรพรรดิอิชิโจหรือเจ้าชายคะเนะฮิโตะเป็นพระราชโอรสใน จักรพรรดิเอ็งยู จักรพรรดิองค์ที่ 64 ขึ้นเป็นรัชทายาทและผู้สืบราชบัลลังก์ในรัชสมัย จักรพรรดิคะซัง จักรพรรดิองค์ที่ 65 พระราชโอรสใน จักรพรรดิเรเซ จักรพรรดิองค์ที่ 63 ผู้เป็นพระภาดา (ลูกพี่ลูกน้อง) เมื่อ ค.ศ. 984 หลังจากนั้นอีก 2 ปีคือในวันที่ 23 เดือน 6 ปี คันนา ที่ 1 ตรงกับวันที่ 31 กรกฎาคม ค.ศ. 986 จักรพรรดิคะซังได้สละราชบัลลังก์ให้กับเจ้าชายคะเนะฮิโตะพระชนมายุเพียง 6 พรรษาขึ้นสืบราชบัลลังก์ต่อมาเป็น จักรพรรดิอิชิโจ วันรุ่งขึ้นคือวันที่ 24 เดือน 6 ปี คันนา ที่ 1 ตรงกับวันที่ 1 สิงหาคม ได้มีการประกอบพระราชพิธีราชาภิเษกจักรพรรดิอิชิโจที่ พระราชวังหลวงเฮอัง
ในรัชสมัยของจักรพรรดิอิชิโจได้มีการแบ่งแยกตำแหน่งจักรพรรดินีออกเป็น 2 ตำแหน่งอย่างชัดเจนคือ โคโง ("Kōgō") หรือจักรพรรดินีองค์ที่ 1 และ ชูงู ("Chūgū") หรือจักรพรรดินีองค์ที่ 2 สืบเนื่องจากจักรพรรดิอิชิโจมีจักรพรรดินีอยู่ก่อนแล้วคือ ฟุจิวะระ โนะ เทะชิ บุตรสาวของ ฟุจิวะระ โนะ มิชิตะกะ แต่ ฟุจิวะระ โนะ มิชินะงะ ผู้เป็นน้องชายของมิชิตะกะต้องการให้บุตรสาวของตนเองเป็นจักรพรรดินีเช่นกันจึงได้ถวายตัวบุตรสาวคนโตคือ ฟุจิวะระ โนะ โชชิ เข้ามาเป็นจักรพรรดินีและจักรพรรดินีโชชิได้มีพระประสูติกาลพระโอรสให้กับจักรพรรดิอิชิโจถึง 2 พระองค์คือ เจ้าชายอะสึฮิระ ซึ่งต่อมาคือ จักรพรรดิโกะ-อิชิโจ จักรพรรดิองค์ที่ 68 ที่ประสูติเมื่อ ค.ศ. 1008 และ เจ้าชายอะสึนะงะ ซึ่งต่อมาคือ จักรพรรดิโกะ-ซุซะกุ จักรพรรดิองค์ที่ 69 ที่ประสูติเมื่อ ค.ศ. 1009
จักรพรรดิอิชิโจสละราชบัลลังก์เมื่อวันที่ 13 เดือน 6 ปี คันโค ที่ 8 ตรงกับวันที่ 16 กรกฎาคม ค.ศ. 1011 หรือ 1 วันหลังจากเฉลิมพระชนมายุครบ 31 พรรษาให้กับ เจ้าชายอิยะซะดะ ผู้เป็นพระภาดาและเป็นที่รัชทายาทขึ้นสืบราชบัลลังก์ต่อมาเป็น จักรพรรดิซังโจ หลังจากครองสิริราชสมบัติได้ 24 ปีแต่หลังจากนั้นอีก 9 วันอดีตจักรพรรดิอิชิโจก็เสด็จสวรรคตเมื่อวันที่ 22 เดือน 6 ปี คันโค ที่ 8 ตรงกับวันที่ 25 กรกฎาคม ขณะพระชนมายุเพียง 31 พรรษา
สแตนด์บาย
สแตนด์บาย หรือ โหมดประหยัดพลังงาน ()
เป็นสถานะการทำงานพิเศษของเครื่องใช้ไฟฟ้าและอุปกรณ์อิเล็กทรอนิกส์บางชนิด ที่คล้ายกับการปิดเครื่อง
แต่บางส่วนของระบบยังคงทำงานอยู่ ทำให้กินไฟน้อยกว่าปกติมาก และสามารถเปิดกลับมาทำงานเต็มที่ได้อย่างรวดเร็วเมื่อผู้ใช้ต้องการ
โดยไม่ต้องรอทำการเปิดเครื่องใหม่แต่ต้น
อุปกรณ์ที่รองรับการสแตนด์บาย มักจะเป็นอุปกรณ์ที่รองรับการเปิดปิดระยะไกลผ่านรีโมต
ซึ่งต้องมีการจ่ายไฟเลี้ยงวงจรรีโมตไว้ตลอดเวลาเพื่อให้ใช้รีโมตเปิดเครื่องได้
เช่นโทรทัศน์, เครื่องเสียง, หรือเป็นอุปกรณ์ที่ใช้เวลานานในการเปิดใหม่ เช่นคอมพิวเตอร์,
หรือเป็นอุปกรณ์ที่ต้องการให้เปิดขึ้นมาอัตโนมัติเพื่อตอบสนองกับเหตุการณ์เฉพาะ เช่นโทรศัพท์มือถือ
เมื่อสแตนด์บายเครื่องใช้ไฟฟ้า ไฟแสดงสถานะการเปิดเครื่องมักจะติดสว่างเป็นสีแดง
(แทนที่จะเป็นสีเขียวหรือสีน้ำเงินตามปกติ), ส่วนเครื่องคอมพิวเตอร์มักจะใช้การกระพริบไฟเพื่อแสดงสถานะสแตนด์บายแทนการเปลี่ยนสี
ไอ.บี.ไอ
ไอบีไอ (เกาหลี :아이비아이 , อังกฤษ : I.B.I ) เป็นวงโปรเจกซ์หญิงล้วนสัญชาติเกาหลีใต้ ค่าย LOEN Entertainment
เธอคือ...
เธอคือ... (; ) เป็นนวนิยายภาษาญี่ปุ่นซึ่งมาโกโตะ ชิงไก เขียน และเป็นแรงบันดาลใจให้ภาพยนตร์เรื่อง "หลับตาฝัน ถึงชื่อเธอ" ที่ชิงไกกำกับ นวนิยายนี้คะโดะกะวะเผยแพร่ในประเทศญี่ปุ่นตั้งแต่วันที่ 18 มิถุนายน ค.ศ. 2016
นับถึงเดือนกันยายน ค.ศ. 2016 นวนิยายนี้ขายได้ราว 1,029,000 ฉบับ
ส่วนฉบับภาษาไทย ปาวัน การสมใจ แปล และสำนักพิมพ์คาโดคาวะ อมรินทร์ พิมพ์เผยแพร่ตั้งแต่เดือนพฤศจิกายน ค.ศ. 2016 ให้ชื่อว่า "เธอคือ..."
พระนางยสุนทราเทวี
ยสุนทราเทวี เป็นมเหสีพระองค์หนึ่งในพญากือนา และเป็นมหาเทวีพระราชชนนีในพญาแสนเมืองมา และเป็นมหาเทวีเจ้าตนย่า (พระอัยยิกา) ในพญาสามฝั่งแกน ถือเป็นฝ่ายในแห่งอาณาจักรล้านนาทีมีบทบาทสำคัญยิ่งต่อการปกครองของอาณาจักรล้านนายาวนานนับทศวรรษ
ยสุนทราเทวีเป็นธิดาของใครไม่ปรากฏ ทราบเพียงว่าเป็นพระนัดดาของท้าวงั่วเถิง เจ้าผู้ครองเมืองเชียงของ การอภิเษกสมรสของพระองค์กับพญากือนา คาดว่าน่าจะมาจากพระราชเสาวนีย์ของพระนางจิตราเทวี พระราชชนนีของพญากือนาและเป็นธิดาของท้าวงั่วเถิง เพื่อผลประโยชน์กับเครือญาติและกลุ่มผู้สืบสันดานให้เป็นใหญ่สืบต่อมา พระองค์ประสูติการพระราชโอรสคือพญาแสนเมืองมา พระองค์มีพระราชอำนาจสูง หลังการสืบราชสมบัติของพญาแสนเมืองมา พระองค์ได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ได้ ซึ่งพระองค์เลือกติโลกจุฑาเทวีซึ่งเป็นนางสนม และนางรับใช้ในพระองค์ที่มีเชื้อสายชนชั้นสูงเป็นพระสุณิสา ดังปรากฏใน "พื้นเมืองเชียงใหม่" ความว่า
"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."
หลังการเสด็จขึ้นครองราชสมบัติของพญาสามฝั่งแกน พระราชนัดดา พระองค์เป็นหนึ่งในอำนาจที่คอยค้ำจุนและอุปถัมภ์ราชบัลลังก์ของพระราชนัดดาตลอดพระชนม์ชีพในฐานะมหาเทวีเจ้าตนย่า ดังปรากฏใน "ตำนานเมืองเงินยางเชียงแสน" ความว่า
"...เมื่อนั้นท้าวสามประหยาแม่ไนยกับมหาเทวีเจ้าตนย่า เจ้าทั้งสองมีใจยินดีในคุณแห่งมหาเถระเจ้ามากนัก แล้วก็พร้อมกันราธนามหาเถระเจ้าลงไปนพบุรีเชียงใหม่ แล้วก็กระทำน้ำพุทธาภิเษกยังสิริวังโสมหาเถระเจ้าหื้อเป็นราชครู แล้วเอาแคว้นดอนแท่นหื้อเป็นทานแก่มหาเถระเจ้า
ส้มสีเลือด
ส้มสีเลือด (blood orange) เป็นส้มสายพันธุ์หนึ่งที่เนื้อส้มเป็นสีเหมือนเลือด ผลมีขนาดเหมือนส้มทั่วไป ผิวมักมีจุดประ ส้มชนิดนี้มีแอนโทไซยานิน ทำให้เป็นสีแดงเหมือนดอกไม้และผลไม้อื่นที่มีสารนี้ แต่เป็นสีที่แปลกสำหรับส้ม ไครแซนเทมิน (ไซยานิดีน3-O กลูโคไซด์) เป็นสารประกอบหลักในส้มสีแดง สีน้ำตาลแดงจะเกิดระหว่างพัฒนาการของผลในช่วงกลางคืนที่มีอุณหภูมิต่ำ บางครั้งจะมีสีแดงเข้มที่เปลือกด้วย ขึ้นกับสายพันธุ์ ผิวอาจจะหนากว่าส้มอื่นๆ ส้มสีเลือดจะมีรสชาติแปลกกว่าส้มอื่น มีลักษณะคล้ายราสเบอร์รี
ส้มสีเลือดเกิดจากการกลายพันธุ์ และเป็นส้มลูกผสมตามธรรมชาติ อาจจะระหว่าง ส้มโอ กับ ส้มแทนเจอรีน
ในยุโรป "Arancia Rossa di Sicilia" (ส้มสีแดงแห่งซิซิลี) เป็นสถานะทางภูมิศาสตร์ที่ต้องอนุรักษ์ในวาเลนเซีย เริ่มเข้ามาปลูกในช่วงครึ่งหลังของคริสต์ศตวรรษที่ 19
ยุทธการที่แม่น้ำซอม
ยุทธการที่แม่น้ำซอม หรือที่รู้จักในชื่อ การรุกซอม เป็นหนึ่งในสมรภูมิสำคัญของแนวรบด้านตะวันตกในสงครามโลกครั้งที่หนึ่งเมื่อกองทัพของเครือจักรภพอังกฤษและฝรั่งเศสปะทะกับกองทัพจักรวรรดิเยอรมันที่บริเวณแม่น้ำซอมโดยในระยะเวลาเพียง 5 เดือนของยุทธการนี้ ยุทธการที่แม่น้ำซอมจัตเป็นหนึ่งในสมรภูมิที่นองเลือดที่สุดในประวัติศาสตร์มนุษยชาติเนื่องจากในยุทธการนี้ทหารจากทั้งสองฝ่ายกว่าหนึ่งล้านนายเสียชีวิต
คอลล์ออฟดิวตี: อินฟินิตวอร์แฟร์
คอลล์ออฟดิวตี: อินฟินิตวอร์แฟร์ () เป็นวิดีโอเกมยิงมุมมองบุคคลที่หนึ่งที่พัฒนาโดยอินฟินิตีวอร์ดและเผยแพร่โดยแอกทิวิชัน เป็นเกมสำหรับเอกซ์บอกซ์วัน และเพลย์สเตชัน 4 วิดีโอเกมคอนโซล และรองรับระบบปฏิบัติการไมโครซอฟท์ วินโดวส์
"คอลล์ออฟดิวตี: อินฟินิตวอร์แฟร์" ได้รับกระแสตอบรับในด้านลบเนืองจากตัวเกมจะขายเป็นแบบรวมชุดกับ"ฉบับปรับปรุง"ในวันเดียวกันโดยคนที่จะซื้อฉบับปรับปรุงจะต้องซื้อตัวเกมอินฟินิตวอร์แฟร์ก่อนถึงจะซื้อร่วมกันได้และในวันที่ 2 พฤษภาคม 2016 คอลล์ออฟดิวตีได้ออกตัวอย่างเกมพร้อมโฆษณาจึงทำให้ตัวอย่างเกมใน ช่องอย่างเป็นทางการของคอลล์ออฟดิวตีในยูทูบมีคนกด Dislike เป็นจำนวนมากจนกลายเป็นวิดีโอ ที่มีคนกด Dislike มากที่สุดเป็นอันดับที่ 2 ในยูทูบ
มีฮาอิล ฟรุนเซ
มีฮาอิล วาซีเลียวิช ฟรุนเซ (; ; 2 กุมภาพันธ์ 1885 – 31 ตุลาคม 1925) เป็นหนึ่งในผู้นำพรรคบอลเชวิคในช่วงการปฏิวัติรัสเซียในปี 1917และเป็นหนึ่งในผู้บัญชาการทหารในช่วงสงครามกลางเมืองรัสเซียเขาเป็นที่รู้จักในการปกป้อง Baron Wrangel ที่ไครเมีย
เกมรักพยาบาท
เกมรักพยาบาท เป็นละครโทรทัศน์แนวดราม่า ผลิตโดย บริษัท เอ็กแซ็กท์ จำกัด จากเค้าโครงเรื่องของ นิพนธ์ ผิวเณร, กษิดินทร์ แสงวงศ์ บทโทรทัศน์โดย กษิดินทร์ แสงวงศ์ กำกับการแสดงโดย นิพนธ์ ผิวเณร ออกอากาศทุกวันศุกร์– เสาร์–อาทิตย์ เวลา 20.25 - 21.25 น. ทาง สถานีวิทยุโทรทัศน์กองทัพบก นำแสดงโดย ภูธเนศ หงษ์มานพ, พิยดา อัครเศรณี และนักแสดงชั้นนำอีกมากมาย เริ่มตอนแรกวันที่ 8 มกราคม พ.ศ. 2542–26 กุมภาพันธ์ พ.ศ. 2542
หลังจากการฆ่าตัวตายของ อัครเรศ นักธุรกิจใหญ่ และหัวหน้าครอบครัวของ อรชา และ อธิราช ลูกชายคนเดียวของตระกูลเสียใจมาก ชยาธร คนสนิทของตระกูลเปิดเผยว่าบริษัทเงินทุนตระกูลธนกุล ภายใต้การดูแลของ รตี ธนกุล เป็นผู้อยู่เบื้องหลัง อธิราชฝังใจว่าสักวันเค้าจะต้องแก้แค้นทุกคนในตระกูลนี้ให้ได้ อธิราชเริ่มวางแผนโดยใช้ รมณี ธนกุล ลูกสาวคนโตของรตีที่เอาแต่ใจ เปรี้ยว แต่งตัวเก่ง เป็นสะพานสู่เส้นทางแก้แค้น อธิราชทำให้เธอหลงรักจนได้ และวางแผนให้รมณีขอร้องให้รตีรับเขาเข้าทำงานในตำแหน่งผู้จัดการฝ่ายตรวจสอบภายใน อธิราชทำงานได้ดีจนรตีพอใจมาก ขณะเดียวกันเขาได้รู้จักกับ รมิดา ธนกุล เขารู้สึกประทับใจในตัวเธอ ส่วนรมิดาเองก็รู้สึกพอใจเขาเหมือนกัน
แผนการและงานของอธิราชทุกอย่างที่ทำอยู่ในสายตาของ วิญญู ผู้จัดการทั่วไป ลูกน้องคนสนิทของรตีตลอด และวิญญูเองก็ไม่ค่อยชอบอธิราชเท่าไหร่ วิญญูพบว่าอธิราชยักยอกเงินของบริษัท และเขากำลังจะเอาเรื่องไปบอกรตี คืนนั้นวิญญูเสียชีวิต อธิราขึ้นเป็นผู้จัดการใหญ่ เขาเร่งโยกย้ายทรัพย์สินทั้งหมดมาเป็นของเขา อธิราชสนใจแต่งานจนมีเวลาให้รมณีก็น้อยลง แต่กลับกันเขาได้ใกล้ชิดรมิดามากยิ่งขึ้นจนรมณีทะเลาะกับรมิดาถึงขั้นตบตี รมณีจ้างนักสืบตามเรื่องทั้งคู่ แต่กลับได้เรื่องที่อธิราชเข้ามาเพื่อแก้แค้น รมณีนำเรื่องนี้มาบอกรตีและรมิดาแต่ทั้งคู่ก็ไม่เชื่อ รมณีถูกจับตัวและโดนมอมยาจนกลายเป็นคนวิกลจริต รตีล้มป่วยหลังจากที่ทุกอย่างกำลังแย่ลง อธิราชกับรมิดาต่างฝ่ายต่างมีใจให้กัน ทุกคนตามตัวรมณีพบและพาไปรักษาตัว รมณีหนีออกจากโรงพยาบาล ในขณะที่อธิราชกำลังจะสารภาพเรื่องทุกอย่างที่เขาได้ทำไปกับรมิดา แต่ทุกอย่างก็ถูกเปิดโปงก่อนโดยรมณี รมิดาประกาศตัดสัมพันธ์กับอธิราชต่อหน้าทุกคน
อธิราชจะแก้ไขปมแค้นที่เกิดขึ้นได้อย่างไร รมิดาจะยกโทษในสิ่งที่เค้าทำไปหรือไม่ แล้วความรักกับความแค้นในใจของทั้งคู่ สิ่งใดจะทลายลงไปก่อน
จักรพรรดิซังโจ
จักรพรรดิซังโจ ( , ) จักรพรรดิองค์ที่ 67 แห่งราชวงศ์ญี่ปุ่น
จักรพรรดิซังโจหรือเจ้าชายอิยะซะดะกำพร้าพระราชมารดาเมื่อ ค.ศ. 982 พระชนมายุเพียง 6 พรรษาทำให้ ฟุจิวะระ โนะ คะเนะอิเอะ ผู้เป็นพระอัยกา (ตา) ได้อุปการะพระองค์ที่คฤหาสน์ของคะเนะอิเอะ
หลังจากนั้นในวันที่ 16 เดือน 7 ปี คันนา ที่ 1 ตรงกับวันที่ 23 สิงหาคม ค.ศ. 986 เจ้าชายอิยะซะดะได้รับสถาปนาให้เป็นรัชทายาทและผู้สืบราชบัลลังก์ในรัชสมัย จักรพรรดิอิชิโจ จักรพรรดิองค์ที่ 66 ขณะมีพระชนมายุเพียง 10 พรรษา
ในวันที่ 13 เดือน 6 ปี คันโค ที่ 8 ตรงกับวันที่ 16 กรกฎาคม ค.ศ. 1011 จักรพรรดิอิชิโจได้สละราชบัลลังก์ให้กับเจ้าชายอิยะซะดะขึ้นสืบราชบัลลังก์ต่อมาเป็น จักรพรรดิซังโจ ขณะพระชนมายุได้ 35 พรรษาหลังจากนั้นไม่นานได้มีการประกอบพระราชพิธีราชาภิเษกที่ พระราชวังหลวงเฮอัง และได้มีการสถาปนาเจ้าชายอัตสึฮิระพระราชโอรสองค์ใหญ่ในอดีตจักรพรรดิอิชิโจเป็นรัชทายาท
ใน ค.ศ. 1012 จักรพรรดิซังโจได้เสกสมรสกับ ฟุจิวะระ โนะ เคนชิ บุตรสาวคนที่ 2 ของ ฟุจิวะระ โนะ มิชินะงะ ผู้เป็นพระมาตุลา (น้า) ต่อมาจักรพรรดินีเคนชิองค์นี้ได้มีพระประสูติกาลพระธิดาคือ เจ้าหญิงเทชิ ซึ่งต่อมาได้เป็นจักรพรรดินีใน จักรพรรดิโกะ-ซุซะกุ
จากนั้นใน ค.ศ. 1016 จักรพรรดิซังโจพระประชวรหนักถึงขั้นพระเนตรมืดบอดจึงสละราชบัลลังก์ให้กับเจ้าชายอัตสึฮิระที่รัชทายาทขึ้นสืบราชบัลลังก์ต่อมาเป็น จักรพรรดิโกะ-อิชิโจ เมื่อวันที่ 29 เดือน 1 ปี โชวะ ที่ 5 ตรงกับวันที่ 10 มีนาคม ค.ศ. 1016 แต่ทรงมีเงื่อนไขกับมิชินะงะผู้เป็นเซ็สโซว่าจะต้องสถาปนาเจ้าชายอัตสึอะกิระผู้เป็นพระราชโอรสของพระองค์ให้เป็นรัชทายาท
อดีตจักรพรรดิซังโจได้เสด็จออกผนวชเมื่อวันที่ 29 เดือน 4 ปี คันนิง ที่ 1 ตรงกับวันที่ 27 พฤษภาคม ค.ศ. 1017 แต่หลังจากออกผนวชได้ไม่นานก็พระประชวรหนักและเสด็จสวรรคตเมื่อวันที่ 9 เดือน 5 ปี คันนิง ที่ 1 ตรงกับวันที่ 5 มิถุนายน ค.ศ. 1017 ขณะพระชนมายุเพียง 41 พรรษา
พระนางติโลกจุฑาเทวี
ติโลกจุฑาเทวี หรือ ติโลกะจุฑาเทวี หรือ สมเด็จบพิตร พระมหาเทวีศรีรัตนจักรวรรดิ เป็นพระชายาในพญาแสนเมืองมา และเป็นมหาเทวีพระราชชนนีในพญาสามฝั่งแกน พระองค์มีบทบาทสำคัญในการปกครองอาณาจักรร่วมกับพระราชโอรส
ติโลกจุฑาเทวีมีเชื้อสายไทลื้อ บุรพชนเป็นเจ้านายจากสิบสองพันนา แต่เดิมพระองค์สนองพระเดชพระคุณเป็นนางสนมของพญาแสนเมืองมา และเป็นนางรับใช้คอยถวายงานแด่ยสุนทราเทวีผู้มีพระราชอำนาจสูง หลังการสวรรคตของพญากือนา และสืบราชสมบัติของพญาแสนเมืองมาที่ขณะนั้นมีพระชันษา 13 ปี ยสุนทราเทวีได้เป็นผู้กำหนดว่าจะให้ใครเป็นอัครมเหสีของพระราชโอรสผู้ขึ้นครองราชย์ ซึ่งทรงเลือกติโลกจุฑาเทวีเป็นพระสุณิสา โดยมีพระมหาสวามีรูปหนึ่งมาทำนายทายทักว่าติโลกจุฑาเทวีจะได้ขึ้นเป็นมเหสีด้วย ดังปรากฏใน "พื้นเมืองเชียงใหม่" ความว่า
"...ทีนี้จักจาด้วยแม่เจ้าราชบุตรสามฝั่งแกนก่อนแล ดังนางผู้นี้เป็นเชื้อท้าว มีรูปโฉมอันงามผ้ง เป็นสาวนางสนมอยู่ใช้สอยมหาเทวีแม่เจ้าแสนเมืองมา ยังมีในวัน 1 นางผู้นั้นเอาผ้าเช็ดหน้ามหาเทวีออกตาก หันนกจอกตัว 1 มากรายหน้านาง 7 บาทย่าง ลูนนั้นมหาเทวีใช้นางเอาจังหันไปส่งสวามีพุทธญาณ วัดเชียงยืน นางบอกเหตุอันตนได้หันนกจอกนั้นย่างมาหานั้นแก่มหาสวามี มหาสวามีจึงว่า ดูรา นางอุบาสิกามึงอย่าบอกแก่ใผ มึงจักได้เป็นเทวีดั่งมหาเทวีบัดนี้บ่อย่าชะแลว่าอั้น ถัดนั้นมหาเทวีใช้นางไปหาเจ้าแสนเมืองมาลูกแห่งตน เจ้าแสนเมืองมาก็เอานางไปอยู่นอนทวย นางจึงทรงคัพภได้ 3 เดือน มหาเทวีหันหลาก จึงถามว่านางทรงคัพภลูกใผว่าอั้น นางบอกว่าข้าทรงคัพภกับเจ้าเหนือหัวลูกแม่เทวีแลว่าอั้น มหาเทวีจึงแต่งอุ้มส่งหื้อนางไปเป็นเมียเจ้าแสนเมืองมาลูกแห่งตน..."
พระองค์ได้ประสูติการพญาสามฝั่งแกน พระราชโอรส ขณะที่เสด็จกลับจากสิบสองพันนา พอเดินทางถึงพันนาฝั่งแกนก็มีประสูติพระราชโอรสที่นั่น พญาสามจึงมีสร้อยพระนามว่า "ฝั่งแกน" ภายหลังเมื่อพระราชโอรสมีพระชันษาได้ 13 ปี จึงได้สร้างวัด ณ สถานที่ที่พระราชโอรสประสูติโดยตั้งชื่อวัดนั้นว่า วัดเพิง
หลังการเสด็จสวรรคตของพญาแสนเมืองมา และการครองราชย์ของพญาสามฝั่งแกน พระองค์มีบทบาทสำคัญยิ่งในการปกครองอาณาจักรร่วมกับพระราชโอรส และปรากฏใน "พื้นเมืองเชียงใหม่" ความว่า
"...เสนาทังหลายอภิเสกเจ้าราชบุตรสามฝั่งแกน อายุได้ 13 ปี เป็นพญาในปีรวงไส้ สกราชได้ 763 ตัว เดือน 8 เพ็ง เม็งวัน 6 ไทยกดสะง้า เจ้าเป็นพญาแล้ว นางผู้แม่ก็ได้เป็นมหาเทวีชื่อว่า ติโลกจุฑาเทวี..."
ถือว่าพญาสามฝั่งแกนจึงได้รับการอุปถัมภ์ค้ำชูจากทั้งติโลกจุฑาเทวี พระราชชนนี และยสุนทราเทวี พระอัยยิกาที่ยังทรงพระชนม์ในขณะนั้น พระองค์และพระราชโอรสได้สืบทอดพระราชปณิธานของพญาแสนเมืองมาที่จะสร้างเจดีย์หลวงเพื่ออุทิศถวายแด่พญากือนาที่ยังไม่แล้วเสร็จให้เสร็จ ติโลกจุฑาเทวีที่เป็นผู้สำเร็จราชการแทนพระองค์จึงทรงรับเป็นแม่กองงานบัญชาการการก่อสร้างด้วยพระองค์เอง ใช้ระยะเวลา 5 ปีจึงแล้วเสร็จ พร้อมกับสร้างวิหารหลวง หล่อพระอัฏฐารส และพระอัครสาวกซ้ายขวา ณ วัดเจดีย์หลวงด้วย พระนามดังกล่าวปรากฏในจารึกวัดพระคำ ในจังหวัดพะเยา จากฐานข้อมูลจารึกในประเทศไทย ศูนย์มานุษยวิทยาสิรินธร (องค์มหาชน) อธิบายว่าพระนามดังกล่าวเป็นของสิริยศวดีเทวี ส่วนเฉลิมวุฒิ ต๊ะคำมี ว่าพระนามดังกล่าวเป็นการเรียกแทนพระนามของติโลกจุฑาเทวี ที่จารึกดังกล่าวถูกจารขึ้นในสมัยหลังซึ่งกล่าวถึงพระนาง
กระจายเขา
กระจายเขา () เป็นพืชในวงศ์มะม่วง กระจายพันธุ์ในอินเดีย เนปาล จีนตอนใต้ พม่าและภาคเหนือของไทย ลักษณะเป็นไม้เถาเนื้อแข็ง มีขนสั้นสีน้ำตาลตามลำต้น ใบและช่อดอก ใบเป็นใบประกอบปลายคี่รูปไข่ ยาว 20-40 เซนติเมตร ใบย่อยมี 4-7 คู่ ยาว 4-11 เซนติเมตร โคนใบรูปหัวใจเบี้ยว ขอบจักฟันเลื่อย ช่อดอกแยกแขนงยาว 20-35 เซนติเมตร ใบประดับยาวประมาณ 1 มิลลิเมตร ก้านดอกยาวประมาณ 1.5 มิลลิเมตร กลีบเลี้ยง 5 กลีบ รูปสามเหลี่ยม ยาวประมาณ 1 มิลลิเมตร ดอกสีขาวรูปไข่แคบ มี 5 กลีบ ยาวประมาณ 1.5 มิลลิเมตร เกสรตัวผู้ 10 อัน ก้านเกสรตัวเมีย 5 อัน รังไข่มี 5 ช่อง แต่ส่วนมากพัฒนาเพียงช่องเดียว ผลเป็นรูปรีเบี้ยว ผนังชั้นในแข็ง ยาวประมาณ 1 เซนติเมตร เมื่อสุกมีสีดำ เมล็ดมีเปลือกบาง
ยุทธการปราบเมียน้อย
ยุทธการปราบเมียน้อย เป็นละครโทรทัศน์แนวดราม่า บทประพันธ์ของ ไพโรจน์ สังวริบุตร บทโทรทัศน์โดย ตุณย์, ปัทมาพร เคนผาพงษ์ กำกับการแสดงโดย สมดุลย์ จันทรบุตร ผลิตโดย บริษัท เอ็กแซ็กท์ จำกัด ออกอากาศทุกวัน เสาร์–อาทิตย์ เวลา 17.40 - 18.25 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย จักรกฤษณ์ อำมะรัตน์, จันทร์จิรา จูแจ้ง และนักแสดงชั้นนำอีกมากมาย เริ่มตอนแรกวันที่ 31 ตุลาคม พ.ศ. 2547–12 กุมภาพันธ์ พ.ศ. 2548
บริการการแพทย์ฉุกเฉิน
บริการการแพทย์ฉุกเฉิน () คือบริการฉุกเฉินที่ให้การดูแลรักษาอาการป่วยนอกโรงพยาบาลและเคลื่อนย้ายผู้ป่วยที่มีอาการป่วยหรือบาดเจ็บเฉียบพลันไม่ให้เคลื่อนย้ายด้วยตนเอง นอกจากนี้ บริการการแพทย์ฉุกเฉินยังเป็นที่รู้จักในฐานะผู้ให้บริการการแพทย์, ทีมปฐมพยาบาล, ทีมฟาสต์, ทีมฉุกเฉิน, ทีมกู้ภัย, ทีมรถพยาบาล, บริการเคลื่อนย้ายผู้ป่วย, คณะพยาบาล และทีมกู้ชีวิต
บริการการแพทย์ฉุกเฉินมีจุดประสงค์หลักคือช่วยชีวิต, ป้องกันไม่ให้สถานการณ์เลวร้ายลง และบรรเทาอาการปวด โดยมีสัญลักษณ์คือ "ดาวแห่งชีวิต" (Star of Life) ซึ่งประกอบด้วยสัญลักษณ์คทางูเดี่ยวแทนการรักษา ซึ่งดาวหกแฉกแทนหกหน้าที่ของหน่วยแพทย์ฉุกเฉินดังนี้
กระทรวงความมั่นคงแห่งรัฐ (สหภาพโซเวียต)
กระทรวงความมั่นคงแห่งรัฐ () เป็นชื่อของสำนักข่าวกรองแห่งสหภาพโซเวียตจากปี 1946-1953
ขุมทรัพย์อมตะนคร
ขุมทรัพย์อมตะนคร เป็นละครโทรทัศน์แนวแอ็คชั่น-แฟนตาซี บทประพันธ์ของ ศักดิ์สิทธิ์ แท่งทอง, นิพนธ์ ผิวเณร, ศิริลักษณ์ ศรีสุคนธ์, ปฏิการ เพชรมณี บทโทรทัศน์โดย ปฏิการ เพชรมณี กำกับการแสดงโดย พิเชฐ ตงศิริ ผลิตโดย บริษัท เอ็กแซ็กท์ จำกัด ออกอากาศทุกวันศุกร์– เสาร์–อาทิตย์ เวลา 20.20 - 22.05 น. ทาง สถานีวิทยุโทรทัศน์ไทยทีวีช่องช่อง 3 นำแสดงโดย ศักดิ์สิทธิ์ แท่งทอง, เจนสุดา ปานโต สิริสันต์ และนักแสดงชั้นนำอีกมากมาย เริ่มตอนแรกวันที่ 28 มีนาคม พ.ศ. 2547–25 เมษายน พ.ศ. 2547
นางสาวไม่จำกัดนามสกุล
นางสาวไม่จำกัดนามสกุล เป็นละครโทรทัศน์แนวโรแมนติก คอเมดี้ ดราม่า โดย เอ็กแซ็กท์ (เดอะ วัน เอ็นเตอร์ไพรส์ ในปัจจุบัน) ถูกนำมาสร้างเป็นละครโทรทัศน์แล้ว 2 ครั้ง
ครั้งที่หนึ่งเมื่อปี พ.ศ. 2540 เขียนบทโทรทัศน์โดย นันท์ กำกับการแสดงโดย อิสริยะ จารุพันธ์ นำแสดงโดย จิรายุส วรรธนะสิน, มาช่า วัฒนพานิช, ทรงสิทธิ์ รุ่งนพคุณศรี , อนุวัฒน์ นิวาตวงศ์, ขจรศักดิ์ รัตนนิสสัย, สุรศักดิ์ วงษ์ไทย ออกอากาศทุกศุกร์-เสาร์-อาทิตย์ เวลา 20.25 - 21.25 น. ออกอากาศทางช่อง 5 เริ่มตอนแรกในวันที่ 21 กุมภาพันธ์ พ.ศ. 2540-20 เมษายน พ.ศ. 2540
ครั้งที่สองเมื่อปี พ.ศ. 2561 สร้างจากเค้าโครงเรื่องโดย อิสริยะ จารุพันธุ์ เขียนบทโทรทัศน์โดย อภิศรา วงศร, ณัฐพล โพธิ์แก้ว, อภิรัตน์ หินแก้ว, นนทพร ประภาพร กำกับการแสดงโดย ฉัตรแก้ว สุศิวะ นำแสดงโดย ดาวิกา โฮร์เน่ , ฉันทวิชช์ ธนะเสวี , อัครัฐ นิมิตรชัย , พิชญะ นิธิไพศาลกุล , ศักดิ์สิทธิ์ เวชสุภาพร , ณัฏฐ์ เทพหัสดิน ณ อยุธยา และ ศรัณย์ นราประเสริฐกุล ออกอากาศทุกวันจันทร์-วันพฤหัสบดี เวลา 20.10 - 21.20 น. ออกอากาศทางช่องวัน และออกอากาศย้อนหล้งทาง ไลน์ทีวี เวลา 22.00 น. เริ่มตอนแรกวันที่ 11 ธันวาคม พ.ศ. 2561
เรียม สาวน้อยสุดเฉิ่มที่อายุใกล้จะ 24 ปี แต่ยังไม่มีแฟนเสียที ที่พยายามค้นหาตัวเองต้องการอะไร จนถึงกับต้องเปลี่ยนตัวเองเป็นสาวหลายบุคลิก เพียงเพื่อจะตามหาใครสักคนมาเป็นคู่ชีวิตโดยมี นกหวีด เพื่อนสาวเป็นผู้ช่วย ตอนแรกเรียมไปชอบเจ้านายเลยต้องทำตัวเป็นคุณหนูแต่ก็ไม่โอเค ต่อมาไปชอบหนุ่มเจ้าชู้เลยเปลี่ยนตัวเองเป็นสาวเปรี้ยวแต่ก็ไม่ดี ต่อมาไปชอบหนุ่มศิลป์อารมณ์ติ๊สท์ เลยกลายเป็นสาวโบฮีเมียนซะงั้นแล้วมันก็ไม่ได้ จนในที่สุดก็ได้รู้สักทีว่าเนื้อคู่คือหนุ่มสุดเท่ห์แต่ปากจัดที่อาศัยอยู่ข้างบ้านนั่นเอง
Keep Calm and Carry On
Keep Calm and Carry On () เป็นใบปลิวและคำขวัญโฆษณาชวนเชื่อของรัฐบาลสหราชอาณาจักร ซึ่งใบปลิวถูกผลิตขึ้นในปี ค.ศ. 1939เมื่อสหราชอาณาจักรเข้าร่วมสงครามโลกครั้งที่สอง โดยผลิตออกมาเป็นจำนวนทั้งหมด 2.45 ล้านใบ
ต่อมาในปี ค.ศ. 2000 ได้มีการค้นพบหนึ่งในใบปลิวฉบับดั้งเดิมที่ร้านหนังสือ Barter Books จึงกลายเป็นกระแสจนมีการนำมาทำเป็นสินค้าอื่นๆ และทำเป็นฉบับล้อเลียนกันอย่างกว้างขวาง
Keep Calm and Carry On ยังมีใบปลิวแบบอื่นดังนี้
คอลล์ออฟดิวตี: ยูไนทิดออฟเฟนซิฟ
คอลล์ออฟดิวตี: ยูไนทิดออฟเฟนซิฟ () เป็นวิดีโอเกมภาคเสริมแนวยิงมุมมองบุคคลที่หนึ่งที่พัฒนาโดย Gray Matter Interactive โดยพัฒนาที่ Pi Studios และเผยแพร่โดยแอกทิวิชัน เป็นเกมสำหรับ ไมโครซอฟท์ วินโดวส์และ โอเอสเทน โดยวางจำหน่ายในวันที่ 14 กันยายน 2004
คอลล์ออฟดิวตี: ยูไนทิดออฟเฟนซิฟเป็นชุดเสริมของเกมคอลล์ออฟดิวตี 1 ตัวเกมยังใช้ระบบจากภาคที่แล้วแต่ปรับปรุงระบบเกมให้ดีขึ่นกว่าภาคที่แล้ว
Cpl. Scott Riley เป็นตัวละครแรกของยูไนทิดออฟเฟนซิฟในส่วนอเมริกาด้วย Riley เป็นทหารจากกองทัพสหรัฐอเมริกา ที่เข้าร่วมในยุทธการตอกลิ่มโดยที่ Riley ต่อสู้ในเมือง Bastogne และกองทัพของเขาเข้าโจมตีหมู่บ้าน Foy ในเบลเยียม โดยในฉากของส่วนนี้ได้มาจากละครของช่องเอชบีโอเรื่อง Band of Brothers ตอน Bastogne และ The Breaking Point
Sgt. James Doyle เป็นตัวละครที่สองของยูไนทิดออฟเฟนซิฟในส่วนอังกฤษด้วย Doyle เป็นพลปีนป้องกันในเครื่องบิน บี-17 ของกองทัพอากาศสหราชอาณาจักรที่มาทิ้งระเบิดในเนเธอร์แลนด์ต่อมาเครื่องบิน บี-17 ของ Doyle ถูกยิงตกแต่ Doyle ได้รับการช่วยเหลือจากขบวนการต่อต้านดัตช์ ในเวลาต่อมา Doyle ได้เข้าร่วมกับหน่วยสเปเชียลแอร์เซอร์วิสและทำลายป้อมปีนที่อิตาลี โดยฉากทำลายป้อมปืนมาจากฉากสมมุติในภาพยนตร์ในปี 1961 เรื่องป้อมปืนนาวาโรน
Pvt. Yuri Petrenko เป็นตัวละครสุดท้ายของยูไนทิดออฟเฟนซิฟในส่วนกองทัพโซเวียต ด้วย Petrenko ได้ปกป้องสนามเพลาะโซเวียตในยุทธการที่คูสค์ และโจมตียานเกราเยอรมันในช่วงการโจมตีและปกป้องนครฮาร์คอฟในช่วงปฏิบัติการรุกเบลโกรอด-ฮาร์คอฟ
พระยาอรรถการีย์นิพนธ์ (สิทธิ จุณณานนท์)
พระยาอรรถการีย์นิพนธ์ หรือ สิทธิ จุณณานนท์ (ชื่อเดิม สุทธิ จุณณานนท์) (29 มิถุนายน พ.ศ. 2438 - 27 มิถุนายน พ.ศ. 2520) เป็นอดีตรัฐมนตรีกระทรวงเกษตราธิการ ในสมัยรัฐบาลเสนีย์ ปราโมช อดีตปลัดกระทรวงมหาดไทย อดีตรัฐมนตรีกระทรวงมหาดไทยและกระทรวงยุติธรรม ในช่วงปลายสงครามโลกครั้งที่ 2 อดีตอธิบดีกรมอัยการ ในปี พ.ศ. 2484 และเป็นสมาชิกเสรีไทย
สิทธิ จุณณานนท์ เกิดเมื่อวันที่ 29 มิถุนายน พ.ศ. 2438  ที่ตำบลวัดทอง คลองบางกอกน้อย จังหวัดธนบุรี เป็นบุตรของนายใต้เพ็ง นางสุ่น จุณณานนท์ และได้สมรสกับคุณหญิงพร้อมเพรา อรรถการีย์นิพนธ์ มีบุตร-ธิดา 8 คน คือ
พระยาอรรถการีย์นิพนธ์ จบการศึกษาชั้นมัธยมปีที่ 8 จากโรงเรียนวัดเทพศิรินทร์ ในปี พ.ศ. 2455 และในปี พ.ศ. 2456 สำเร็จการศึกษาจากโรงเรียนกฎหมาย กระทรวงยุติธรรม และสอบไล่ได้เป็นเนติบัณฑิตในปี พ.ศ. 2460 โดยสุทธิ จุณณานนท์เริ่มรับราชการในกระทรวงยุติธรรมตั้งแต่ปี พ.ศ. 2457 ด้วยอายุ 19 ปี
สิทธิ จุณณานนท์ ได้เสียชีวิตเมื่อวันที่ 27 มิถุนายน พ.ศ. 2520 ด้วยวัย 81 ปี
โดโรธี ฮอดจ์กิน
โดโรธี แมรี ฮอดจ์กิน (; 12 พฤษภาคม ค.ศ. 1910 – 29 กรกฎาคม ค.ศ. 1994) หรือ โดโรธี โครว์ฟุต ฮอดจ์กิน (Dorothy Crowfoot Hodgkin) หรือ โดโรธี ฮอดจ์กิน (Dorothy Hodgkin) เป็นนักชีวเคมีชาวบริติช เป็นผู้พัฒนาเทคนิกผลิกศาสตร์รังสีเอกซ์เพื่ออธิบายโครงสร้างสารชีวโมเลกุล เธอได้รับรางวัลโนเบลสาขาเคมีประจำปี ค.ศ. 1964
โดโรธี แมรี โครว์ฟุตเกิดที่กรุงไคโร ประเทศอียิปต์ ในปี ค.ศ. 1910 เป็นบุตรสาวของจอห์น วินเทอร์ โครว์ฟุตและเกรซ แมรี โครว์ฟุต (นามสกุลเดิม ฮูด) บิดามารดาของฮอดจ์กินเป็นนักโบราณคดีที่ทำงานในอียิปต์ ในปี ค.ศ. 1921 ฮอดจ์กินเข้าเรียนที่โรงเรียนมัธยมเซอร์จอห์น ลีแมนในเมืองเบคเคิลส์ ส่วนบิดามารดาของเธอย้ายไปทำงานที่เมืองคาร์ทูม ฮอดจ์กินสนใจด้านเคมีตั้งแต่เด็กและได้รับการสนับสนุนจากครอบครัว เมื่ออายุได้ 18 ปี เธอเรียนต่อด้านเคมีที่มหาวิทยาลัยออกซฟอร์ด (วิทยาลัยซอเมอร์วิลล์) ต่อมาในปี ค.ศ. 1932 ฮอดจ์กินเรียนจบด้วยเกียรตินิยมอันดับหนึ่ง เป็นสตรีคนที่สามที่ได้รับเกียรตินี้
ฮอดจ์กินเรียนต่อปริญญาเอกที่มหาวิทยาลัยเคมบริดจ์และศึกษาคุณสมบัติของรังสีเอกซ์เพื่อใช้อธิบายโครงสร้างของโปรตีน เธอและอาจารย์ที่ปรึกษา จอห์น เดสมอนด์ เบอร์นอล เริ่มใช้วิธีนี้ในการศึกษาโครงสร้างของเปปซิน ในปี ค.ศ. 1933 ฮอดจ์กินได้รับตำแหน่งนักวิจัยที่วิทยาลัยซอเมอร์วิลล์และย้ายกลับไปออกซฟอร์ดในปีต่อมา เธอทำงานเป็นนักวิจัยและอาจารย์สอนวิชาเคมีที่วิทยาลัยจนถึงปี ค.ศ. 1977 มีลูกศิษย์ที่มีชื่อเสียงเช่น มาร์กาเรต แทตเชอร์ นายกรัฐมนตรีแห่งสหราชอาณาจักร ต่อมาในปี ค.ศ. 1960 เธอดำรงตำแหน่งศาสตราจารย์วิจัยวูล์ฟสันของราชสมาคมแห่งลอนดอน ฮอดจ์กินดำรงตำแหน่งนี้ถึงปี ค.ศ. 1970
ฮอดจ์กินเป็นที่รู้จักในฐานะผู้ค้นพบโครงสร้างชีวโมเลกุลสามมิติและพัฒนาเทคนิกผลิกศาสตร์รังสีเอกซ์ โดยในปี ค.ศ. 1945 เธอกับซี. เอช. คาร์ลิเซิลตีพิมพ์ผลงานโครงสร้างของสารสเตียรอยด์ คอเลสเตอริลไอโอไดด์ ในปีเดียวกัน ฮอดจ์กินอธิบายโครงสร้างของเพนิซิลลิน แต่ผลงานนี้ได้รับการตีพิมพ์ในอีก 4 ปีต่อมา ในปี ค.ศ. 1948 เธอศึกษาวิตามินบี12 ซึ่งในขณะนั้นยังไม่มีใครสามารถอธิบายโครงสร้างได้ ฮอดจ์กินประสบความสำเร็จในการอธิบายโครงสร้างของวิตามินบี12 โดยใช้รังสีเอกซ์ เธอตีพิมพ์ผลงานในปี ค.ศ. 1955 ผลงานนี้ทำให้เธอได้รับรางวัลโนเบลสาขาเคมีในปี ค.ศ. 1964 เป็นสตรีคนที่สามที่ได้รับรางวัลนี้ ในปี ค.ศ. 1969 ห้าปีหลังจากได้รับรางวัลโนเบล ฮอดจ์กินพัฒนาเทคนิกรังสีเอกซ์จนสามารถใช้อธิบายโครงสร้างของอินซูลินได้สำเร็จ ผลงานชิ้นนี้เป็นงานที่เธอเริ่มไว้ตั้งแต่ปี ค.ศ. 1934
ด้านชีวิตส่วนตัว ฮอดจ์กินเคยมีความสัมพันธ์กับจอห์น เดสมอนด์ เบอร์นอล อาจารย์ที่ปรึกษาของเธอ ต่อมาในปี ค.ศ. 1937 เธอแต่งงานกับทอมัส ไลโอเนล ฮอดจ์กิน นักประวัติศาสตร์แอฟริกาและอาจารย์ที่ออกซฟอร์ด ทั้งคู่มีบุตรด้วยกัน 3 คนชื่อ ลุค, เอลิซาเบธและโทบี ฮอดจ์กินเสียชีวิตด้วยโรคหลอดเลือดสมองที่บ้านในวอริกเชอร์ ประเทศอังกฤษ ในปี ค.ศ. 1994
ธงอาทิตย์อุทัย
ธงอาทิตย์อุทัย หรือ ธงเคียวคุจิซึกิ (; ) ออกแบบโดย กลุ่มขุนศึกไดเมียว ในยุคเอะโดะ เมื่อวันที่ 15 พฤษภาคม ค.ศ. 1870 อันสืบเนื่องจากนโยบายของรัฐบาลเมจิ ที่ได้ประกาศใช้ธงทหารสำหรับ กองทัพจักรวรรดิญี่ปุ่น และ จักรพรรดินาวีญี่ปุ่น เมื่อวันที่ 7 ตุลาคม ค.ศ. 1889 ในความเชื่อของคนญี่ปุ่น สัญลักษณ์อาทิตย์อุทัย สื่อถึงความก้าวหน้า และเจริญรุ่งเรือง บางแห่งได้นำสัญลักษณ์อาทิตย์อุทัยที่ถูกดัดแปลงในแบบต่างๆ ไปใช้โฆษณาในเชิงพาณิชย์ ภายหลังได้นำกลับมาใช้อีกครั้งในฐานะธงนาวีของกองกำลังป้องกันตนเองทางทะเล เมื่อวันที่ 30 มิถุนายน ค.ศ. 1954 สำหรับคนที่อยู่นอกประเทศญี่ปุ่นแล้วล้วนมีความรู้สึกกับธงนี้ในแง่ลบ จากความรุนแรงที่กองทัพญี่ปุ่นก่อขึ้นในช่วงสงครามโลกครั้งที่ 2 โดยเฉพาะอย่างยิ่งกับคนที่เคยต่อสู้หรือถูกทารุณกรรมโดยทหารญี่ปุ่น ในประเทศที่เคยถูกญี่ปุ่นยึดครอง เช่น เกาหลีใต้ จีน, และ ทหารผ่านศึกของสหรัฐอเมริกา
ธงทหาร โดยมากออกแบบเพิ่มเติมจากลักษณะของธงชาติญี่ปุ่น, ลักษณะคล้ายธงชาติ มีรูปพระอาทิตย์สีแดงรัศมี 16 แฉก อยู่ตรงกลางธง และ ธงจักรพรรดินาวีญี่ปุ่น ลักษณะอย่างเดียวกันกับธงกองทัพจักรวรรดิญี่ปุ่น แต่ดวงกลมพระอาทิตย์นั้นค่อนมาทางต้นธง และเปล่งรัศมีสีแดง 16 แฉก ปลายรัศมีนั้นจดปลายธงทุกด้าน (อันมีที่มาจากชื่อประเทศของญี่ปุ่นว่า "ดินแดนแห่งอาทิตย์อุทัย") ธงชัยเฉลิมพลสำหรับกองทัพจักรวรรดิญี่ปุ่น มีลักษณะเดียวกับธงศึก ด้านอื่นมีแถบจีบสีเหลือง อัตราส่วน 2:3 ส่วนธงชัยเฉลิมพลทหารม้า และทหารปืนใหญ่, ผืนธงสี่เหลี่ยมจตุรัส อัตราส่วน 1:1 มุมล่างธงมีตราเครื่องหมายของหน่วยทหารดังกล่าว ในส่วนของธงนาวีนั้นยังคงลักษณะดั้งเดิม เฉดสีแดงของดวงอาทิตย์มีระดับเฉดสีที่แตกต่างกัน ธงกองกำลังป้องกันตนเองทางภาคพื้นดิน ธงนี้มีชื่อในภาษาญี่ปุ่นว่า "ธงฮะจิโจเคียวคุจิซึกิ" ("Hachijō-Kyokujitsuki" - 八条旭日旗) ลักษณะเป็นธงพื้นสีขาว มีรูปพระอาทิตย์เปล่งรัศมี 8 แฉกอยู่กลาง ขอบธงเป็นสีทอง
วอลเลย์บอลชายรัสเชียนคัพ
วอลเลย์บอลชายรัสเชียนคัพ () เป็นการแข่งขันวอลเลย์บอลระดับสโมสรของประเทศรัสเซีย ซึ่งอยู่ภายใต้การกำกับของสหพันธ์วอลเลย์บอลของรัสเซีย
หลวงชำนาญนิติเกษตร (อุทัย แสงมณี)
รองอำมาตย์เอก หลวงชำนาญนิติเกษตร เดิมชื่อ อุทัย แสงมณี เป็นรัฐมนตรีช่วยว่ากระทรวงยุติธรรม ในคณะรัฐมนตรีไทย คณะที่ 9 โดยมีจอมพล แปลก พิบูลสงคราม เป็นนายกรัฐมนตรี คณะรัฐมนตรีไทย คณะที่ 15 โดยมีปรีดี พนมยงค์ เป็นนายกรัฐมนตรี และเป็นสมาชิกคณะราษฎรสายพลเรือน
หลวงชำนาญนิติเกษตร เดิมชื่อ อุทัย แสงมณี สมรสกับท่านหญิงคันธรสรังษี แสงมณี (พระนามเดิม: หม่อมเจ้าคันธรสรังษี รพีพัฒน์) พระธิดาในพระเจ้าบรมวงศ์เธอ พระองค์เจ้ารพีพัฒนศักดิ์ กรมหลวงราชบุรีดิเรกฤทธิ์ และหม่อมแดง รพีพัฒน์ ณ อยุธยา แต่ไม่มีบุตรธิดาด้วยกัน
ในปี พ.ศ. 2477 รัฐบาลสยามได้จัดประกวดเนื้อร้องเพลงชาติใหม่ โดยมีคณะกรรมการพิจารณาเพลงชาติ โดยหนึ่งในนั้นประกอบด้วย หลวงชำนาญนิติเกษตร ในปี พ.ศ. 2484 หลวงชำนาญนิติเกษตร ได้เป็นรัฐมนตรีช่วยว่าการกระทรวงยุติธรรม ตั้งแต่วันที่ 20 มีนาคม พ.ศ. 2484 - 26 กันยายน พ.ศ. 2484 และรัฐมนตรีช่วยว่าการกระทรวงพาณิชย์ ตั้งแต่วันที่ 26 กันยายน พ.ศ. 2484 - 4 กุมภาพันธ์ พ.ศ. 2485 โดยเป็นผู้ประเดิมตำแหน่งเป็นคนแรกทั้งสองตำแหน่ง
ในปี พ.ศ. 2489 ก็ได้ดำรงตำแหน่ง รัฐมนตรีว่าการกระทรวงยุติธรรมของไทย ในรัฐบาลปรีดี พนมยงค์
สงวน จูฑะเตมีย์
นายสงวน จูฑะเตมีย์ หรือ เสวกตรี หลวงนฤเบศร์มานิต เกิดปี พ.ศ. 2432 เป็นสมาชิกคณะราษฎรสายพลเรือน และเป็นรัฐมนตรีไม่ได้ประจำกระทรวง ถึง 5 สมัย ตั้งแต่ คณะรัฐมนตรีไทย คณะที่ 4 - 9 โดยมีนายพันเอก พระยาพหลพลพยุหเสนา (พจน์ พหลโยธิน) เป็นนายกรัฐมนตรี เป็นอดีตรัฐมนตรีช่วยว่าการกระทรวงการคลัง และรัฐมนตรีว่าการกระทรวงอุตสาหกรรม
หลวงนฤเบศร์มานิต (สงวน จูฑะเตมีย์) เป็นสมาชิกคณะราษฎรสายพลเรือน และเป็นรัฐมนตรีไม่ได้ประจำกระทรวง ถึง 5 สมัย ในรัฐบาลของพระยาพหลพลพยุหเสนา และเป็นรัฐมนตรีช่วยว่าการกระทรวงการคลัง ในปี พ.ศ. 2482 และเป็นรัฐมนตรีว่าการกระทรวงอุตสาหกรรม ในรัฐบาลของนายปรีดี พนมยงค์
นอกจากนี้ก่อนหน้าที่จะเข้าสู่วงการทางการเมือง หลวงนฤเบศร์มานิตเคยเป็นคุณครูสอนโรงเรียนราชวิทยาลัย ซึ่งภายหลังชื่อโรงเรียน ภ.ป.ร. ราชวิทยาลัย ในพระบรมราชูปถัมภ์
ในวันที่ 30 มกราคม พ.ศ. 2523 นายสงวน จูฑะเตมีย์ (หลวงนฤเบศร์มานิต) ถูกศาลแพ่ง สั่งให้เป็นบุคคลซึ่งไร้ความสามารถ อันเนื่องมาจากป่วยเป็นอัมพาต นัยตามองไม่เห็น พูดจาไม่รู้เรื่อง ช่วยเหลือตนเองไม่ได้ โดยนายบรรจง จูฑะเตมีย์เป็นผู้อนุบาล
ฟรันซ์ ดยุกแห่งซัคเซิน-โคบวร์ค-ซาลเฟลด์
ฟรันซ์ ฟรีดริช อันโทน ดยุกแห่งซัคเซิน-โคบวร์ค-ซาลเฟลด์ (Franz Friedrich Anton, Duke of Saxe-Coburg-Saalfeld) เป็นหนึ่งในบรรดาดยุกผู้ปกครองรัฐทือริงเงินจากราชวงศ์เวททิน ดยุกฟรันซ์เป็นโอรสในดยุกเออร์เนสแห่งซัคเซิน-โคบวร์ค-ซาลเฟลด์ กับเจ้าหญิงโซเฟีย อันโทเนีย แห่งบรันสวิก-โวลเฟนบึทเทิล และยังเป็นพระราชบิดาในพระเจ้าเลออปอลที่ 1 แห่งเบลเยียม และทรงเป็นพระอัยกาฝ่ายพระมารดาในสมเด็จพระราชินีนาถวิกตอเรียแห่งสหราชอาณาจักร
ดยุกฟรันซ์ปกครองซัคเซิน-โคบวร์ค-ซาลเฟลด์ ในฐานะแคว้นหนึ่งในจักรวรรดิโรมันอันศักดิ์สิทธิ์ แต่ภายหลังจักรวรรดิฯพ่ายแพ้ต่อกองทัพของนโปเลียนในยุทธการที่เอาสเทอร์ลิทซ์ จักรวรรดิก็ถึงคราวล่มสลาย ดยุกฟรันซ์สิ้นพระชนม์เมื่อ 9 ธันวาคม 1806 ซึ่งเพียงหกวันหลังจากนั้น ซัคเซิน-โคบวร์ค-ซาลเฟลด์พร้อมกับกลุ่มดัชชีเออร์เนสตีนก็เข้าร่วมสมาพันธรัฐแห่งแม่น้ำไรน์ภายใต้อิทธิพลของฝรั่งเศส
คอลล์ออฟดิวตี: ไฟนิสต์อาวเวอร์
คอลล์ออฟดิวตี: ไฟนิสต์อาวเวอร์ () เป็นวิดีโอเกมยิงมุมมองบุคคลที่หนึ่งที่พัฒนาโดย Spark Unlimited กับ Exakt Entertainment และเผยแพร่โดยแอกทิวิชัน เป็นเกมสำหรับเอกซ์บอกซ์ เกมคิวบ์ และ เพลย์สเตชัน 2 เท่านั้น ตัวเกมวางจำหน่ายในวันที่ 16 พฤศจิกายน 2004 ต่อมาไฟนิสต์อาวเวอร์มีภาคของตัวเองคือ ""
อีกาลูอิต
อีกาลูอิต (อีนุกตีตุต: , ) เป็นเมืองหลวงของดินแดนนูนาวุตในประเทศแคนาดา โดยเป็นชุมชนที่ใหญ่ที่สุดและเป็นเมืองใหญ่เพียงเมืองเดียวของดินแดนดังกล่าว ก่อนปี ค.ศ. 1987 เมืองนี้มีชื่อเรียกว่า โฟรบิเชอร์เบย์ (Frobisher Bay) ตามชื่ออ่าวโฟรบิเชอร์ตรงมุมตะวันออกเฉียงใต้ของเกาะแบฟฟินซึ่งเป็นที่ตั้งของเมือง
ในปี ค.ศ. 1999 อีกาลูอิตกลายเป็นเมืองหลวงของนูนาวุตหลังจากการแบ่งนอร์ทเวสต์เทร์ริทอรีส์ออกเป็นสองดินแดนต่างหาก ก่อนเหตุการณ์นี้ อีกาลูอิตเป็นเมืองที่ไม่ค่อยสำคัญและไม่ค่อยเป็นที่รู้จักภายนอกเขตอาร์กติกของแคนาดา ด้วยจำนวนประชากรและการเจริญเติบโตทางเศรษฐกิจที่จำกัด เมืองมีสภาพโดดเดี่ยวและต้องพึ่งพิงสินค้าและอุปกรณ์นำเข้าที่มีราคาสูงเป็นหลัก เนื่องจากไม่มีถนน ทางรถไฟ หรือแม้กระทั่งเส้นทางเรือที่จะเชื่อมต่อกับพื้นที่ส่วนอื่นของแคนาดาเป็นเวลานานในแต่ละปี นอกจากนี้ อีกาลูอิตยังมีสภาพภูมิอากาศแบบขั้วโลก โดยได้รับอิทธิพลจากกระแสน้ำเย็นแลบราดอร์ที่ไหลเลียบชายฝั่งตะวันออกของเกาะแบฟฟิน ทำให้เมืองมีอากาศหนาวจัดแม้จะตั้งอยู่ทางทิศใต้ของเส้นอาร์กติกเซอร์เคิลก็ตาม
อีกาลูอิตตั้งอยู่ใกล้กับนุก (เมืองหลวงของกรีนแลนด์) มากกว่าเยลโลว์ไนฟ์ (เมืองหลวงของนอร์ทเวสต์เทร์ริทอรีส์ซึ่งเป็นเมืองใหญ่กว่า) ผลจากสำมะโนประชากรปี ค.ศ. 2011 พบว่าเมืองนี้มีประชากรจำนวน 6,699 คน เพิ่มขึ้นร้อยละ 8.3 จากสำมะโนประชากรเมื่อปี ค.ศ. 2006 นับว่าเป็นเมืองหลวงที่มีประชากรน้อยที่สุดในบรรดาเมืองหลวงของรัฐและดินแดนต่าง ๆ ในแคนาดา
ล่า (รายการโทรทัศน์ไทย)
ล่า () เป็นรายการโทรทัศน์ประเภทวาไรตี้สารคดีเชิงข่าว ออกอากาศทุกวันเสาร์และอาทิตย์ 16.00 - 17.00 น. ทางพีพีทีวี โดยออกอากาศเป็นครั้งแรกเมื่อวันศุกร์ที่ 1 สิงหาคม พ.ศ. 2557 โดยปัจจุบัน มีการบันทึกรายการ ที่ ผลิตโดย "บริษัท ดี.ดอคคิวเมนทารี่ จำกัด ดำเนินรายการโดย หนุ่ม คงกะพัน แสงสุริยะ" และวันที่ 4 มกราคม พ.ศ. 2558 ได้ย้ายวัน-เวลาออกอากาศเป็นทุกวันอาทิตย์ 14.00 - 15.00 น.
หนุ่ม คงกะพัน แสงสุริยะ
วัลเทอร์ โมเดิล
อ็อทโท โมริทซ์ วัลเทอร์ โมเดิล (; 24 มกราคม 1891 – 21 เมษายน 1945) เป็นจอมพลเยอรมันในช่วงสงครามโลกครั้งที่สอง เขามีชื่อเสียงในการรบป้องกันในช่วงครึ่งหลังของสงคราม ส่วนใหญ่ในแนวรบตะวันออกแต่อยู่ในด้านตะตะวันตก เขาได้ถูกเรียกว่า ผู้บัญชาการยุทธวิธีป้องกันที่ดีที่สุดของจักรวรรด์ไรซ์ที่สาม
ในช่วงปลายสงคราม โมเดิลได้ล้มเหลวในป้องกันการบุกเข้าสู่เยอรมนีของกองทัพสัมพันธมิตรในด้านตะวันตกและกองทัพของเขาถูกล้อมอย่างสิ้นเชิงในรัวร์ เขาจึงตัดสินใจฆ่าตัวตายเพื่อหลีกเลี่ยงการถูกจับนำตัวไปพิจารณาคดีในข้อหาอาชญากรสงครามเมื่อ 21 เมษายน ค.ศ. 1945
เอริช เรเดอร์
เอริช โยฮัน อัลแบร์ท เรเดอร์ () เป็นนายพลเรือเยอรมันที่มีบทบาทสำคัญในประวัติศาสตร์ยุทธนาวีในสงครามโลกครั้งที่ 2 เรเดอร์ได้ขึ้นสู่ตำแหน่งสูงสุดของทหารเรือคือ จอมพลเรือ () ใน ค.ศ. 1939 กลายเป็นคนแรกที่ถือยศนี้นับตั้งแต่เฮ็นนิง ฟ็อน ฮ็อลท์เซินดอร์ฟ เรเดอร์บัญชาการครีคส์มารีเนอ (กองทัพเรือเยอรมัน) ในช่วงครึ่งแรกของสงคราม เขาลาออกใน ค.ศ. 1943 และถูกแทนที่ด้วยคาร์ล เดอนิทซ์ เขาถูกตัดสินจำคุกตลอดชีวิตในการพิจารณาคดีเนือร์นแบร์ค แต่ได้รับการปล่อยตัวในช่วงต้นเนื่องจากสุขภาพไม่ดี
ยอเซ็ฟ ติซอ
ยอเซ็ฟ ติซอ (; 13 ตุลาคม ค.ศ. 1887 – 18 เมษายน ค.ศ. 1947) เป็นนักบวชโรมันคาทอลิกชาวสโลวักและนักการเมืองจากพรรคประชาชนสโลวัก ระหว่างปี ค.ศ. 1939–1945 ติซอเป็นผู้นำของสาธารณรัฐสโลวักที่ 1 ซึ่งเป็นรัฐบริวารของเยอรมนีนาซี และยังคงปฏิบัติตนเป็นนักบวชตลอดอาชีพนักการเมืองของเขา เมื่อสงครามโลกครั้งที่สองสิ้นสุดลง ศาลแห่งชาติเชโกสโลวาเกียได้พิพากษาลงโทษแขวนคอติซอในข้อหากบฏซึ่งยังรวมถึงอาชญากรรมสงครามและอาชญากรรมต่อมนุษยชาติ
พิรัส พัชรเศวต
ผู้ช่วยศาตราจารย์ พิรัส พัชรเศวต (นามสกุลเดิม: เหล่าไพศาลศักดิ์) ชื่อเล่น: ย้ง เป็นสถาปนิกชาวไทย อาจารย์และอดีตหัวหน้าภาควิชาสถาปัตยกรรมศาสตร์ คณะสถาปัตยกรรมศาสตร์ จุฬาลงกรณ์มหาวิทยาลัย ผู้ก่อตั้งสำนักออกแบบอีสต์อาร์คีเท็กตส์ จำกัด (EAST Architects) มีผลงานร่วมออกแบบทั้งอาคารสาธารณะและอาคารพักอาศัยหลายแห่ง โดยเป็นการผสมผสานระหว่างงานสถาปัตยกรรมไทยและงานสมัยใหม่ ทั้ง อาคารจุฬาพัฒน์ 1 ของคณะสหเวชศาสตร์ จุฬาลงกรณ์มหาวิทยาลัย และอาคารจุฬาพัฒน์ 13 ของนิสิตคณะพยาบาลศาสตร์ คณะจิตวิทยา คณะสหเวชศาสตร์ และคณะวิทยาศาสตร์การกีฬา อาคารเฉลิมราชกุมารี 60 พรรษา (อาคารจามจุรี 10) เป็นต้น
งานส่วนใหญ่ของ ผศ.พิรัส มีจุดเด่นทั้งการใช้หลังคาทรงจั่วสูง โดยใช้เสากลม-เสาเหลี่ยมลอยแยกออกจากผนังเข้ามารับส่วนหลังคา การวางแปลนอาคารเป็นตัว L หรือ I ซึ่งปรับเข้ากับสภาพภูมิอากาศแบบเขตร้อนชื้นแบบไทยได้อย่างดี รวมไปถึงการวางบันไดที่มักวางออกหน้าอาคาร เช่น ในอาคารจุฬาพัฒน์ 1 และอาคารวิชชาคาม 1 นอกจากนี้ยังมีการทำค้ำยัน ทรง V shape มาใช้รับส่วนที่ยื่น (Cantilever) ซึ่งใช้ใน อาคารจามจุรี 10 เขายังมีความเชี่ยวชาญในงานออกแบบที่เกี่ยวข้องกับเรื่องแสง และการนำพลังงานทางเลือกจากแสงธรรมชาติ เข้ามาใช้ในงานสถาปัตยกรรม มีผลงานหนังสือ งานวิจัย และนิตยสารวิชาการเช่น "แสงสร้างสรรค์", "แสงในงานสถาปัตยกรรม", "หลักเบื้องต้นการออกแบบแสงธรรมชาติ" เป็นต้น เขาเคยได้รับรางวัล AIA Henry Adams Gold Medal for Excellence in the Study of Architecture จากสถาบันสถาปนิกอเมริกัน ในระหว่างที่ศึกษาระดับปริญญาโทที่ประเทศสหรัฐอีกด้วย
พิรัสจบการศึกษาระดับมัธยมศึกษาจากโรงเรียนอัสสัมชัญ (อสช 26467) จากนั้นศึกษาต่อยังคณะสถาปัตยกรรมศาสตร์ จุฬาลงกรณ์มหาวิทยาลัย จนจบด้วยเกียรตินิยม จากนั้นศึกษาต่อยังมหาวิทยาลัยมิชิแกน ประเทศสหรัฐอเมริกา เมื่อเดินทางกลับมาประเทศไทย ได้เข้าทำงานเป็นอาจารย์ในภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ตั้งแต่ปี พ.ศ. 2539 จนถึงปัจจุบัน และเมื่อปี พ.ศ. 2547 ได้ก่อตั้งบริษัทอีสต์อาร์คีเท็กตส์ จำกัด นอกจากนี้เขายังเคยเป็นอาจารย์พิเศษให้กับ คณะสถาปัตยกรรมศาสตร์ มหาวิทยาลัยเกษตรศาสตร์ คณะสถาปัตยกรรมศาสตร์ มหาวิทยาลัยเกษมบัณฑิต และ คณะสถาปัตยกรรมศาสตร์ มหาวิทยาลัยเทคโนโลยีพระจอมเกล้าฯ ธนบุรี
"ผลงานออกแบบส่วนใหญ่ เป็นผลงานร่วมออกแบบกับผู้ช่วยศาสตราจารย์ สยาณี วิโรจน์รัตน์ อาจารย์ประจำภาควิชาสถาปัตยกรรมศาสตร์ คณะสถาปัตยกรรมศาสตร์"
รังอินทรี
เคลสไตน์เฮาส์ () หรือเป็นที่รู้จักในชื่อ รังอินทรี (Eagle’s Nest) เป็นสิ่งอาคารปลูกสร้างบนยอดเขาสูงของเคลสไตน์, ตรงบริเวณ Obersalzberg ใกล้เมืองแบร์ชเทิสกาเดินในรัฐบาวาเรีย ประเทศเยอรมนี เป็นบ้านพักตากอากาศส่วนตัวของอดอล์ฟ ฮิตเลอร์ซึ่งเป็นหนึ่งในกองบัญชาการฟือเรอร์ทั่วทวีปยุโรป บ้านแห่งนี้ถูกสร้างขึ้นเพื่อเป็นของขวัญวันเกิดครบรอบ 50 ปีให้แก่ฮิตเลอร์ในปี 1939 ผู้ดูแลในการสร้างคือ มาร์ติน บอร์มันน์ (Martin Bormann) หนึ่งในคนสนิทสำคัญของฮิตเลอร์
เคลสไตน์เฮ้าส์ถูกสร้างแบบสไตล์ชาเล่ต์ (chalet -style) ตั้งอยู่บนสันเขาบนที่เคลสไตน์เป็น 1,834 เมตร (6,017 ฟุต) บริเวณของภูเขา Hoher Göll ทางเหนือเมืองเบิร์ชเทสการ์เดน จ่ายโดยพรรคนาซีก็เสร็จสมบูรณ์ในเดือนที่ 13 แต่จนกระทั่งมีการนำเสนออย่างเป็นทางการในวันที่ 20 เมษายน 1939 4 เมตร (13 ฟุต) ใกล้ถนนกว้างปีนขึ้นไป 800 เมตร (2,600 ฟุต) มากกว่า 6.5 กิโลเมตร (4.0 ไมล์)  ต้นทุน 30 ล้านไรซ์มารค์ในการสร้าง รวมถึงห้าอุโมงค์ แต่เพียงถนนคดเคียวไปมา พร้อมลิฟท์ที่ขึ้นไปยังยอดเขาเคลือบทองคำ แต่บ้านพักตากอากาศแห่งนี้ไม่ได้ถูกใช้ในการหลับพักผ่อนแต่อย่างใดยกเว้นแต่ใช้ในการประชุมหารือระหว่างพรรคของนาซีเท่านั้น ฮิตเลอร์ได้เยี่ยมเข้าชมเคลสไตน์เฮ้าส์เพียง 14 ครั้งเท่านั่น
ในช่วงปลายสงครามโลกครั้งที่สอง กองทัพแดงแห่งสหภาพโซเวียตได้รุกเข้าสู่กรุงเบอร์ลิน เสนาธิการแห่งกองทัพเยอรมันได้เสนอให้ฮิตเลอร์อพยพออกจากกรุงเบอร์ลินไปยังเบิร์ชเทสการ์เดนและใช้รังอินทรีย์เป็นศูนย์บัญชาการแห่งสุดท้ายที่จะรักษาอำนาจของจักรวรรดิไรซ์ที่สามได้ เพราะด้วยความสูงของบนยอดเขาจะทำให้สัมพันธมิตรยากต่อการบุกเข้ายึดครองได้และทำสงครามสู้รบแบบกองโจรต่อไป แต่ฮิตเลอร์กลับปฏิเสธและตัดสินใจอยู่ในกรุงเบอร์ลินพร้อมกับฆ่าตัวตายไป ต่อมากองทัพสหรัฐอเมริกาได้บุกเข้ายึดครองรังอินทรีย์ได้สำเร็จในที่สุด
ปัจจุบัน รังอินทรีย์ได้กลายเป็นแหล่งท่องเทียวที่ดีที่สุดในรัฐบาวาเรีย ประเทศเยอรมนี
หาน (นามสกุลจีน)
หาน (อักษรจีนตัวย่อ 韩 อักษรจีนตัวเต็ม 韓; พินอิน: Hán; เกาหลี: 한
; ไทย: แซ่ห่าน แซ่ฮั่น) เป็นหนี่งใน นามสกุลจีน.
หาน เป็นการออกเสียงตามสำเนียงจีนกลาง สำเนียงอื่นในประเทศจีน อาจออกเสียงเป็น หง หรือ หาง
ในประเทศไทย ออกเสียงว่า ฮั่น หรือ ห่าน. และนิยมแปลงเป็นนามสกุลไทย ด้วยคำว่า หาญ
แซ่หาน (韩) ปัจจุบันอยู่ในอันดับที่ 25 ในประเทศจีน มีคนจีนใช้ หาน (韩) เป็นนามสกุลประมาณ 8 ล้านคน
มีรี
มีรี (ยาวี: ; ) เป็นนครชายทะเลทางตะวันออกเฉียงเหนือของรัฐซาราวะก์ ประเทศมาเลเซีย ตั้งอยู่ใกล้ชายแดนประเทศบรูไน บนเกาะบอร์เนียว เมืองมีพื้นที่ 997.43 ตร.กม. ห่างจากเมืองกูชิงทางทิศตะวันออกเฉียงเหนือ 798 กม. และห่างจากเมืองโกตากีนาบาลูทางทิศตะวันตกเฉียงใต้ 329 กม. มีรีเป็นเมืองใหญ่อันดับ 2 ของรัฐซาราวะก์ มีประชากร 234,541 คน
ก่อนจะก่อตั้งเมืองมีรี เมืองที่เป็นศูนย์กลางการปกครองทางตอนเหนือของซาระวะก์คือเมือง มารูดี เมืองมีรีก่อตั้งในปี ค.ศ. 1910 เมื่อมีการค้นพบบ่อน้ำมันแห่งแรกที่เจาะโดยรอยัลดัตช์เชลล์ การค้นพบบ่อน้ำมันในมีรีทำให้เกิดพัฒนาเมืองอย่างรวดเร็ว จนมีรีได้เป็นศูนย์กลางการปกครองของด้านเหนือของรัฐซาราวะก์ ในปี ค.ศ. 1929 ต่อมาระหว่างสงครามโลกครั้งที่สอง บ่อน้ำมันหลายแห่งในมีรีถูกทำลายจากกองทัพญี่ปุ่น มีรีเป็นเมืองแรกที่กองทัพญี่ปุ่นขึ้นฝั่งบนเกาะบอร์เนียว ญี่ปุ่นได้เข้ายึดมีรี ทำให้มีรีเป็นเป้าหมายของฝ่ายพันธมิตรและทำให้โรงกลั่นถูกทำลาย ซึ่งอุตสาหกรรมน้ำมันปิโตรเลียมในเมืองกลับมาอีกครั้งหลังสงคราม มีการค้นพบน้ำมันนอกชายฝั่งทะเลตั้งแต่คริสต์ทศวรรษ 1950 แต่ก็ค้นพบแหล่งน้ำมันในฝั่งในปี ค.ศ. 1989 และ 2011 ต่อมาในปี ค.ศ. 2005 มีรี ได้ขึ้นเป็นนครลำดับที่ 10 ของมาเลเซีย และเป็นแห่งแรกที่ไม่ใช่เมืองหลวงของรัฐ
ท่าอากาศยานนานาชาติทาชเคนต์
ท่าอากาศยานนานาชาติทาชเคนต์ ( – ) เป็นท่าอากาศยานนานาชาติของอุซเบกิสถานเป็นท่าอากาศยานที่คึกคักมากที่สุดของภูมิภาคเอเชียกลาง
โปเยโปโลเย เย้ยฟ้าแล้วก็ท้า ภาค 2
โปเยโปโลเย เย้ยฟ้าแล้วก็ท้า ภาค 2 () เป็นภาพยนตร์กำลังภายในสัญชาติฮ่องกง ปี ค.ศ. 1990 นำแสดงโดย เลสลี จาง, หวัง จู่เสียน, หลี่ เจียซิน, จาง เสฺวโย่ว กำกับภาพยนตร์โดย เฉิงเสี่ยวตง และอำนวยการสร้างโดย ฉีเคอะ ภาพยนตร์เรื่องนี้มีเนื้อหามาจากนวนิยายเรื่อง โปเยโปโลเย โดยภาพยนตร์เรื่องนี้เป็นภาคต่อของโปเยโปโลเย เย้ยฟ้าแล้วก็ท้า มีภาคต่อคือ โปเยโปโลเย เย้ยฟ้าแล้วก็ท้า ภาค 3
ภาพยนตร์เรื่องนี้กล่าวถึงการต่อสู้ระหว่างมนุษย์กับผีร้าย แต่ในภาคนี้ไม่ใช่ความรักของสาวกับมนุษย์อีกต่อไป อาหลินถูกจับเข้าคุกโดยไร้ความผิดแต่เขาหนีออกมาได้และไปอยู่ที่บ้านร้างหลังหนึ่งที่มีผีอยู่มากมาย แต่ว่าจริงๆแล้วเป็นคนที่กำลังเตรียมการช่วยเหลือผู้บริสุทธิ์ อาฟู่ได้พบกับลูกสาวคนสวยทั้ง 2 ของเขา ซึ่งทั้งสองสาวหลงรักอาหลิน ทันใดนั้นเจ้าผียักษ์ก็ออกอาละอาด ซึ่งเป็นช่วงเดียวกับที่อาฟู่ถูกนายพลคุมตัว พอถึงที่บ้านร้างก็สบโอกาสช่วยเหลืออาฟู่ เพราะนายพลกำลังต่อสู้กับผียักษ์อยู่ แล้วท่านนายพลก็พบว่าอาฟู่นั้นเป็นผู้บริสุทธิ์ พวกเขาจึงร่วมมือกันกำจัดปีศาจ
ออสเตรเลียเน็กซ์ท็อปโมเดล ฤดูกาลที่ 9
ออสเตรเลียเน็กซ์ท็อปโมเดล ฤดูกาลที่ 9 เป็นรายการเรียลลิตี้โชว์ค้นหาสุดยอดนางแบบของประเทศออสเตรเลีย ตอนแรกของฤดูกาลนี้ออกอากาศในวันที่ 30 เมษายน พ.ศ. 2558 ทางสถานีโทรทัศน์ช่อง ฟ็อกซ์8 เจนนิเฟอร์ ฮอว์กินส์ กลับมารับหน้าที่เป็นผู้ดำเนินรายการและผู้ตัดสินหลักอีกครั้ง ร่วมกับ อเล็กซ์ เพอร์รี่ และในฤดูกาลนี้ยังได้ เชเยนน์ ทอซซี มารับหน้าที่เมนเทอร์เป็นครั้งแรก ร่วมกับ ดิดิเยร์ โคเฮน
รางวัลสำหรับผู้ชนะในฤดูกาลนี้ จะได้เซ็นสัญญาเป็นนางแบบกับ ไอเอ็มจี โมเดลส์ เอเจนซีนางแบบในกรุงซิดนีย์เป็นเวลา 1 ปี, ทริปเดินทางไปนิวยอร์กเพื่อไป นิวยอร์กแฟชั่นวีค พร้อมเงินรางวัล 20,000 ดอลลาร์ออสเตรเลีย สนับสนุนโดย ผลิตภัณฑ์เทรเซมเม่, รถยนต์ มาสดา 2 เกนกิ และได้ถ่ายแบบแฟชั่นลงในนิตยสาร แอลล์ ออสเตรเลีย
ผู้ชนะในฤดูกาลนี้คือ บริททานี่ บีตตี อายุ 20 ปี จากเมืองวิทเทิลซี รัฐวิกทอเรีย
แอร์บิชเคก
แอร์บิชเคก () เป็นสายการบินของคีร์กีซสถาน มีฐานที่ บิชเคก สายการบินมีท่าอากาศยานหลักคือที่ ท่าอากาศยานนานาชาติมารนัสสายการบินก่อตั่งในชื่อ Eastok Avia(E4/EAA) ในปี 2006 ต่อมาเป็นชื่อเป็น Kyrgyz Airways. ก่อนที่ในปี 2011 จะใช้ชื่อคือ แอร์บิชเคก. แอร์บิชเคกเป็นหนึ่งในสายการบินที่ถูกแบนในสหภาพยุโรปในวันที่ 12 ตุลาคม 2006
แอร์บิชเคกมีจุดหมายปลายทาง ดังต่อไปนี้
แอร์บิชเคกมีเครืองบินเข้ามาประจำการดังนี้ (ข้อมูลในเดือน สิงหาคม 2016):
เคอเนิลเจเนอรัล
เคอเนิลเจเนอรัล () เป็นคำเรียกของทหารชั้นพลเอกในกองทัพสหรัฐอเมริกา, เกาหลีเหนือ และกลุ่มประเทศในอดีตสหภาพโซเวียต โดยในกองทัพของสหรัฐอเมริกายศนี้เป็นยศ Four-star rank โดยอยู่ระหว่างพลโทและพลเอกแห่งกองทัพ ในเยอรมนียศนี้ได้เรียกในภาษาเยอรมันว่า " Generaloberst "
สาธารณรัฐของสหภาพโซเวียต
สาธารณรัฐแห่งสหภาพโซเวียต หรือ สาธารณรัฐสหภาพ (, "soyuznye respubliki", ) ของสหภาพโซเวียตชึ่งแบ่งตามเชื้อชาติ การบริหารจะขึ้นตรงไปยังรัฐบาลของสหภาพโซเวียตในประวัติศาสตร์ สหภาพโซเวียตเป็นประเทศที่มีรัฐรวมมากเป็นจำนวนมาก; การปฏิรูปการกระจายอำนาจในยุคของเปเรสตรอยคา ("การปรับโครงสร้าง") และกลัสนอสต์ ("การเปิดกว้าง") ดำเนินการของมีฮาอิล กอร์บาชอฟ จนนำไปสู่การล่มสลายของสหภาพโซเวียตในปี พ.ศ. 2534
ตามมาตรา 76 ของรัฐธรรมนูญแห่งสหภาพโซเวียตสาธารณรัฐสหภาพเป็นอธิปไตยรัฐสังคมนิยมโซเวียตที่สหรัฐกับสาธารณรัฐโซเวียตอื่น ๆ ในสหภาพสาธารณรัฐสังคมนิยมโซเวียต มาตรา 81 ของรัฐธรรมนูญที่ระบุว่า "สิทธิอธิปไตยของสหภาพโซเวียตจะได้รับการปกป้องโดยสหภาพโซเวียต"
ในช่วงการรวมตัวครั้งสุดท้าย สหภาพโซเวียตประกอบด้วย 15 สาธารณรัฐสังคมนิยมโซเวียตที่เป็นทางการซึ่งทั้งหมด (ยกเว้นสาธารณรัฐรัสเซีย) ได้มีบทในการจัดตั้งและบริหารพรรคคอมมิวนิสต์ภายในสหพันธ์สาธารณรัฐและพรรคคอมมิวนิสต์สหภาพโซเวียต
สหพันธ์สาธารณรัฐนอกอาณาเขตสหพันธรัฐรัสเซีย ส่วนใหญ่ถูกประกอบด้วยอยู่ในดินแดนที่เดิมเป็นของจักรวรรดิรัสเซียและได้ถูกซื้อในระหว่างปี พ.ศ. 2243 จากมหาสงครามเหนือและอนุสัญญาแองโกลรัสเซีย พ.ศ. 2450
ถึงแม้สหภาพโซเวียตประกอบด้วย 15 รัฐแต่มีเพียง 11 รัฐที่มีอิสระในการบริหารยกเว้นจอร์เจียกับกลุ่มรัฐบอลติกซึ่งกลุ่มรัฐบอลติกได้รวมเข้ามาในช่วงการยึดครองรัฐบอลติกซึ่งทำให้ในระดับสากลมองว่าเป็นการยึดครองอย่างผิดกฎหมายตลอดระยะเวลาตั้งแต่ปี พ.ศ. 2483 - พ.ศ. 2534
แต่ละสาธารณรัฐมีที่เป็นเอกลักษณ์เป็นของตัวเองของตราประจำชาติของรัฐ ธง เครื่องอิสริยาภรณ์ แต่มีข้อยกเว้นเพลงชาติสหภาพโซเวียตเป็นเพลงประจำชาติทุกรัฐจนถึงปี พ.ศ. 2533 ทุกรัฐในสหภาพโซเวียตมีสิทธิที่จะได้รับเครื่องอิสริยาภรณ์เลนิน
ช่วงกลางคริสต์ทศวรรษ 1980 การเข้ามาควบคุมของมอสโกต่อสาธารณรัฐสังคมนิยมโซเวียตได้มีน้อยลงจากเปเรสตรอยคาและกลัสนอสต์ของมีฮาอิล กอร์บาชอฟนำไปการเป็นอิสระมากขึ้นของสาธารณรัฐจนทำให้สหภาพโซเวียตล่มสลาย
จำนวนสาธารณรัฐสหภาพของสหภาพโซเวียตในแต่ยุคมีจำนวนที่แตกต่างกันตั้งแต่ 4 ถึง 16 แต่ส่วนใหญ่ประกอบด้วย 15 สาธารณรัฐสังคมนิยมโซเวียต
เครื่องโต๊ะ
เครื่องโต๊ะ เป็นการตั้งโต๊ะเครื่องบูชาอย่างไทย ที่ตั้งแต่งด้วยเครื่องกระเบื้องจีน โดยมีลักษณะมาจากโต๊ะที่แต่งบูชาแบบจีน แต่กำหนดรูปลักษณ์ใหม่ตามความนิยมอย่างไทย
เครื่องโต๊ะ เป็นเครื่องบูชาของไทยที่เอามาจากจีน น่าจะเข้ามาในไทยเมื่อ พ.ศ. 2361 สมัยพระบาทสมเด็จพระพุทธเลิศหล้านภาลัยเมื่อกำลังสร้างสวนขวาในพระบรมมหาราชวังราชทูตไทยกลับมาจากจีนได้เห็นการตกแต่งวังและบ้านด้วยเครื่องลายคราม จึงนำมาเป็นแบบแผนในการตกแต่งพระตำหนักในสวนขวาสันนิฐานว่าการตกแต่งนั้นเหมือนกับภาพจิตรกรรมฝาผนังในพระอุโบสถวัดราชโอรสกับวัดกัลยาณมิตร ตั้งแต่นั้นตามบ้านของขุนนางและเจ้านายเริ่มมีการตกแต่งด้วยเครื่องบูชาอย่างจีน และเริ่มมีการตั้งโต๊ะประกวดกันเมื่อมีการจัดเครื่องโต๊ะไปฉลองพระอารามที่ได้ปฏิสังขรณ์ในสมัยพระบาทสมเด็จพระนั่งเกล้าเจ้าอยู่หัว ต่อมาการตั้งโต๊ะได้รับความนิยมมากในสมัยพระบาทสมเด็จพระจอมเกล้าเจ้าอยู่หัว เล่ากันว่าการไปรวมกันตั้งโต๊ะในยุคนี้ตั้งที่ไหนก็ไม่สนุกเท่าที่บ้านของสมเด็จเจ้าพระยาบรมมหาศรีสุริยวงศ์ (ช่วง บุนนาค) ถ้าใครได้เครื่องลายครามเป็นของดีไปตั้งก็เอาแพรแดงผูกทำขวัญ เป็นจุดเริ่มต้นของการให้รางวัลเครื่องโต๊ะในเวลาต่อมา เมื่อการเล่นเครื่องโต๊ะได้รับความนิยมมาก พระยาโชฎึกราชเศรษฐี (พุก)จึงทูลขอพระเจ้าบรมวงศ์เธอ พระองค์เจ้าชุมสาย กรมขุนราชสีหวิกรม ให้ทำแบบอย่างเครื่องโต๊ะ สั่งไปทำที่เมืองจีนแล้วเอามาขายในเมืองไทย เป็นเครื่องโต๊ะสำเร็จรูป ยี่ห้อกิมตึ๋งฮกกี่ (金堂福記) เรียกว่า โต๊ะกิมตึ๋ง ชุดละ240บาท ตั้งแต่นั้นการตั้งเครื่องโต๊ะก็ซาลง เพราะคนเล่นรังเกียจว่าเป็นของหาง่าย ไม่ต้องใช้ความพยายามในการหาเครื่องลายครามให้เข้าชุดลายกัน แต่ได้กลับมานิยมอีกครั้งในพ.ศ. 2430 เพราะพระบาทสมเด็จพระจุลจอมเกล้าเจ้าอยู่หัวทรงรวบรวมเครื่องถ้วยชามลายผักกาดของสมัยรัชกาลที่2 เข้าจัดเป็นโต๊ะเดียวกัน แล้วตั้งเครื่องโต๊ะลายมังกร5เล็บอีกโต๊ะ ตั้งโต๊ะครั้งแรกที่งานฉลองหอพระสมุดวชิรญาณตั้งแต่นั้นมาขุนนางและเจ้านายก็เริ่มนิยมเล่นเครื่องโต๊ะใหม่อีกรอบ กล่าวกันว่างานพระเมรุพระเจ้าบรมวงศ์เธอ เจ้าฟ้านภาจรจำรัสศรี ภัทรวดีราชธิดาเป็นงานประกวดตั้งเครื่องโต๊ะใหญ่ที่สุด
คนที่จะเล่นเครื่องโต๊ะ ต้องหาชิ้นที่กำหนดไว้สำหรับตั้งโต๊ะให้ครบก่อน มี8ชิ้นคือ
นอกนั้นก็ตั้งได้ตามใจ แต่ต้องเป็นลายเดียวกัน และทุกชิ้นต้องมีกี๋ มีเท้า มีหย่อง สำหรับรองชิ้น คนเล่นเครื่องโต๊ะต้องมีโต๊ะ2ตัว คือ 1โต๊ะหน้า 2โต๊ะขวางหลัง ส่วนผ้าปักหน้าโต๊ะ ให้ใช้แต่ผ้าปักในไทย ห้ามใช้ผ้าปักจากจีน ทุกชิ้นต้องเลี่ยมที่ปากขวด ถ้วยชาม กระถาง ฯลฯ ถ้าตั้งในงานศพให้ตั้งโต๊ะเครื่องขาว เขียนลายผ้าปักหน้าโต๊ะไว้ใช้ชั่วคราว
มีการเล่นโต๊ะอีกประเภทหนึ่ง คือการตั้งโต๊ะจั๊บฉ้าย คือการตั้งเครื่องโต๊ะแบบที่ชิ้นแต่ละชิ้นลายจะต้องไม่ซ้ำกัน ที่สามารถซ้ำกันได้คือเชิงเทียน ไม่ค่อยมีใครตั้งเพราะหาของไม่ซ้ำลายยากมาก
แบ่งลายตามแต่ละประเภทได้5หมวด คือ
ในการประกวดเครื่องโต๊ะนั้น โต๊ะหนึ่งโต๊ะชิ้นเครื่องลายครามจะต้องเป็นลายเดียวกัน และจะมีการพิจารณาชิ้นเครื่องโต๊ะที่เป็นของดี โดยมีหลักดังนี้
ถ้ากรรมการพิจารณาตัดสินแล้วว่าเป็นของดีจริง ก็จะมีการให้รางวัลชิ้น ตามลำดับชั้น ดังนี้
คือสิ่งของรางวัลที่ได้จากในงานประกวดเครื่องโต๊ะ มักเป็นของที่สามารถใช้ประดับในเครื่องโต๊ะได้ มี2อย่างคือ รางวัลโต๊ะกับรางวัลกรรมการ
รางวัลโต๊ะ
รางวัลกรรมการ
เมียนมาร์เนชันแนลแอร์ไลน์
เมียนมาร์เนชันแนลแอร์ไลน์ () หรือรู้จักในชื่อเดิม ยูเนียนออฟเมียนมาร์แอร์เวย์ หรือ เบอร์มาแอร์เวย์ หรือ เมียนมาร์แอร์เวย์ เป็นสายการบินประจำชาติของประเทศพม่า มีสำนักงานใหญ่ในเมืองย่างกุ้ง ส่วนใหญ่ให้บริการเที่ยวบินภายในประเทศ และเที่ยวบินระหว่างประเทศในทวีปเอเชีย ฐานการบินหลักอยู่ที่ท่าอากาศยานนานาชาติย่างกุ้ง โดยสายการบินนี้ก่อตั้งในปี ค.ศ. 1948 นับเป็นสายการบินที่เก่าแก่แห่งหนึ่งของทวีปเอเชีย
ข้อมูลเมื่อกันยายน ค.ศ. 2016:
คลิฟฟ์ คอมป์ตัน
คลิฟฟอร์ด "คลิฟฟ์" คอมป์ตัน (Clifford "Cliff" Compton) เกิด 2 พฤศจิกายน ค.ศ. 1979 เป็นนักมวยปล้ำอาชีพชาวอเมริกัน เซ็นสัญญากับ Global Force Wrestling เป็นที่รู้จักในชื่อ โดมีโน (Domino) เป็นที่รู้จักอย่างดีในสมาคม World Wrestling Entertainment (WWE), เขาทำงานกับ Ring of Honor (ROH) ในฐานะฟรีเอเย่นต์, นอกจากนี้เขายังปล้ำให้กับสมาคมอิสระ
ภูแสนดาว
ภูแสนดาว เป็นละครโทรทัศน์แนวโรแมนติก-ดราม่า เป็นนวนิยายเรื่องแรกในชีวิตของ ดวงตะวัน ถูกนำมาสร้างขึ้นเป็นละครโทรทัศน์ครั้งแรกทาง สถานีวิทยุโทรทัศน์ไทยทีวีสีช่อง 3 ผลิตโดย บริษัท ละครไท จำกัด เขียนบทโทรทัศน์โดย เอกลิขิต กำกับการแสดงโดย กฤษณ์ ศุกระมงคล นำแสดงโดย ชาคริต แย้มนาม, เจนี่ เทียนโพธิ์สุวรรณ์, วรฤทธิ์ เฟื่องอารมย์, ภัคจีรา วรรณสุทธิ์ ออกอากาศทุกวันจันทร์–อังคาร เวลา 20.20 - 22.05 น. เริ่มตอนแรกวันที่ 7 กันยายน พ.ศ. 2547–18 ตุลาคม พ.ศ. 2547
! ปี !! พ.ศ. 2547 
! นักแสดงรับเชิญ !! บทบาท
โปเยโปโลเย (ภาพยนตร์ พ.ศ. 2554)
โปเยโปโลเย () เป็นภาพยนตร์กำลังภายในที่ออกฉายในปี ค.ศ. 2011 กำกับโดย วิลสัน ยิป, นำแสดงโดย กู่ เทียนเล่อ, หลิว อี้เฟย์, หยู่ เส้าชุน, ฮุ่ย อิงหง, ฝานเส้าหวง โดยภาพยนตร์เรื่องนี้ อิงเนื้อหามาจากโปเยโปโลเย
จักรพรรดิโกะ-อิชิโจ
จักรพรรดิโกะ-อิชิโจ ( , ) จักรพรรดิองค์ที่ 68 แห่งราชวงศ์ญี่ปุ่นตามที่ได้จัดเรียงไว้ใน รายพระนามจักรพรรดิญี่ปุ่น
โดยพระนามของจักรพรรดิโกะ-อิชิโจเป็นการนำพระนามของ จักรพรรดิอิชิโจ จักรพรรดิองค์ที่ 66 ที่ปกครองในช่วง คริสต์ศตวรรษที่ 11 ผู้เป็นพระราชบิดาของจักรพรรดิโกะ-อิชิโจมาใช้โดยเมื่อใส่คำว่า โกะ เข้าไปหน้าพระนามทำให้พระนามของจักรพรรดิโกะ-อิชิโจมีความหมายว่า จักรพรรดิอิชิโจที่สอง หรือ จักรพรรดิอิชิโจยุคหลัง
จักรพรรดิโกะ-อิชิโจมีพระนามเดิมว่า เจ้าชายอัตสึฮิระ ( , ) ได้ขึ้นสืบราชบัลลังก์ต่อจาก จักรพรรดิซังโจ ที่สละราชบัลลังก์เนื่องจากพระเนตรมืดบอดเมื่อวันที่ 29 เดือน 1 ปี โชวะ ที่ 1 ตรงกับวันที่ 10 มีนาคม ค.ศ. 1016 เมื่อมีพระชนมายุเพียง 7 พรรษาหลังจากนั้นจึงได้มีการประกอบพระราชพิธีราชาภิเษกจักรพรรดิโกะ-อิชิโจที่ พระราชวังหลวงเฮอัง เมื่อวันที่ 7 เดือน 2 ปี โชวะ ที่ 1 ตรงกับวันที่ 18 มีนาคม ปีเดียวกัน
โดยอดีตจักรพรรดิซังโจได้เสนอเงื่อนไขต่อ ฟุจิวะระ โนะ มิชินะงะ ผู้เป็นพระอัยกา (ตา) ของจักรพรรดิโกะ-อิชิโจซึ่งดำรงตำแหน่ง เซ็สโซ ว่าให้สถาปนา เจ้าชายอัตสึอะกิระ พระราชโอรสของพระองค์ให้เป็นรัชทายาทแต่หลังจากที่อดีตจักรพรรดิซังโจสวรรคตลงเมื่อวันที่ 9 เดือน 5 ปี คันนิง ที่ 1 ตรงกับวันที่ 5 มิถุนายน ค.ศ. 1017 มิชินะงะได้ทำการปลดเจ้าชายอัตสึอะกิระออกจากตำแหน่งรัชทายาทและสถาปนา เจ้าชายอัตสึนะงะ พระอนุชาร่วมพระราชมารดาเดียวกับจักรพรรดิโกะ-อิชิโจขึ้นเป็นรัชทายาทแทนหลังจากนั้นไม่นานมิชินะงะได้สละตำแหน่งเซ็สโซให้กับบุตรชายคนโตคือ ฟุจิวะระ โนะ โยะริมิชิ และขึ้นไปดำรงตำแหน่ง ไดโจไดจิง เมื่อเดือน 12 ปี คันนิง ที่ 1 ตรงกับเดือนมกราคม ปี ค.ศ. 1017
ในปีต่อมาคือ ค.ศ. 1018 มิชินะงะได้ถวายตัวบุตรสาวคนที่ 3 คือ ฟุจิวะระ โนะ อิชิ ผู้เป็นพระมาตุจฉา (น้า) แท้ ๆ ขององค์จักรพรรดิเข้ามาเป็นจักรพรรดินี (chūgū) องค์เดียวในจักรพรรดิโกะ-อิชิโจซึ่งจักรพรรดินีอิชิมีพระประสูติกาลพระธิดาถึง 2 พระองค์คือ เจ้าหญิงโชชิ และ เจ้าหญิงเคชิ
จักรพรรดิโกะ-อิชิโจสวรรคตเมื่อวันที่ 17 เดือน 4 ปี โชเง็ง ที่ 9 ตรงกับวันที่ 15 พฤษภาคม ค.ศ. 1036 ที่ พระราชวังหลวงเฮอัง ขณะมีพระชนมายุเพียง 27 พรรษา